text:
Kuri iki Cyumweru tariki 29 Ukwakira 2017 , mu Itorero Umurage w’Abera Silowamu amateraniro ari kuba nk’uko bisanzwe aho buri wese ari kwegerana n’Imana mu ndirimbo zirigufashe benshi bashimangira ko ari kwa ’’Karuhura’’
Saa tatu:Nibwo amateraniro yatangiye aho abayitabiriye bahimbaje Imana mu ndirimbo zitandukanye ari nako buri wese mu buryo yegerana n’Imana ye kandi yizeye ibitangaza.
Saa tatu n’Igice :Korali Siyoni ahanini igizwe n’urubyiruko yaririmbye indirimbo zitandukanye zishimangira ko hari Imana kandi uyiringiye adakorwa n’isoni.
- Abitabiriye aya materaniro biteguye ibitangaza
Saa Yine n’Igice :Hatangiye igikorwa cyo kwakira abashyitsi aho umuyobozi w’agahunda n’abasangwa babakiriye ndetse bagashimangiro mu nzu y’Imana nta marira cyangwa agahinda biharangwa.
Saa Yine n’iminota 45 :Korali Umurage w’Abera yaririmbye indirimbo zo kwakira Abashyitsi aho ishimangira ko Imana yitaye ku bayo kandi ko itazabahaana mu byago no mu makuba.
Bati’’Iyo umuntu akora imirimo myiza aba akinguza depo(Ububiko) y’Imigisha’’
- Korali Umurage w’Abera ishimangira ko amasezerano y’Imana atinda ariko ntahere
Saa Tanu n’Iminota 10 : Pasiteri Xavier Uciyimihigo yatangije igikorwa cyo gushima Imana aho yashimangiye ko urukundo rwayo ntacyo umuntu yarugereranya nacyo.
Abitabiriye iri teraniro bakaba batuye ituro ryo gushimana Imana aho uje gutura ,Pasiteri Xavier Uciyimihigo apfukamye amukora mu kiganza akamwaturiraho ijambo agita ati’’Imana igukijije Inyatsi’’
- Muri iki gikorwa uwo Imana ihaye isezerano ibicisha muri Pasiteri akarimubwira.
Saa Tanu n’Igice :Pasiteri Uciyimihigo yatangiye kubwiriza yifashishije amagabo aboneka muri Bibiliya mu gitabo cy’Abami2:1:rigira riti’’
Kanda hano urebe videwo pasiteri ari kwigisha ijambo ry’Imana
Bukeye umugore umwe wo mu bagore b’abahanuzi asanga Elisa aramutakambira ati “Umugaragu wawe ari we mugabo wanjye yarapfuye, kandi uzi ko uwo mugaragu wawe yubahaga Uwiteka. None umwishyuza araje, arashaka kujyana abana banjye bombi ngo abagire imbata ze.”
Elisa aramubaza ati “None se nkugire nte ? Mbwira niba hari icyo ufite imuhira ?” Na we ati “Umuja wawe nta cyo mfite imuhira keretse agaherezo k’utuvuta.”
Aramubwira ati “Genda utire ibintu birimo ubusa mu baturanyi bawe bose, ariko ntutire bike.
Maze winjirane mu nzu n’abana bawe ukinge, utwo tuvuta udusuke muri ibyo bintu byose, ikintu cyose uko cyuzuye ukibike.”
Nuko amusiga aho, yinjirana n’abana be mu nzu arakinga, bamuzanira ibyo bintu asukamo.
Nuko ibyo bintu bimaze kuzura abwira umuhungu we ati “Ongera unzanire ikindi kintu.” Na we aramusubiza ati “Nta kindi gisigaye.” Uwo mwanya amavuta arorera kuza.
Hanyuma asanga uwo muntu w’Imana arabimubwira. Na we ati “Genda ugurishe ayo mavuta wishyure umwenda wawe, asigara agutungane n’abana bawe.
Pasiteri Uciyimihigo akaba yibukije abitabiriye iri teraniro ko Imana izirikana kuko umuntu azahemberwa imirimo yakoze ari nako abibutsa akamaro k’amasengesho mu buzima bwa muntu.
Ndetse ko buri wese akeneye amavuta atangwa n’Imana mu buzima bwe kugira ngo yigobotore ibibazo bitandukanye ahura nabyo.
Nyuma yo kubiwiriza ,Saa Sita n’Igice yatangiye gusengera abitabiriye iri teraniro aho bamwe mu bari baraterejwe imyuka mibi n’amadayimoni bakize maze bagatanga icyubahiro.
- Yarozwe na mukazana we bitewe n’amasambu ariko yasengewe arakira
- Pasiteri Uciyimihigo asengera abantu
Nyuma yo gusengera abantu Saa Saba hakurikiyeho gutura amaturo atandukanye.
Saa Saba n’Iminota Icumi : Pasiteri Uciyimihigo Xavier akaba yasengeye amaturo anasoza iteraniro anifuriza abaryitabiriye imigisha y’Imana.
Itorero Umurage w’Abera Silowamu riherereye ku kinamba ahazwi nko kwa Gakire riyobowe na Rev Pasiteri Uciyimihigo Xavier.
Niba wifuza ko Pasiteri Uciyimihigo Xavier yagusengera cyangwa ubundi bufasha butandukanye ,muhamagare kuri 0788298348.
Nibyiza cyane
Imana ikomeze ikwagure kandi ingere amavuta
Paster xavier Imana Imuhe umugisha iyo ari kubohora abantu bira tunezeza nanjye ya ransengeye ndwaye umutima ngiye gupfa ndakira Imana Imuhe Imigisha myinshi ubu nta mutima nkirwaye ndimuzima Imana Ishimwe
Paster xavier Imana Imuhe umugisha iyo ari kubohora abantu bira tunezeza nanjye ya ransengeye ndwaye umutima ngiye gupfa ndakira Imana Imuhe Imigisha myinshi ubu nta mutima nkirwaye ndimuzima Imana Ishimwe
Paster xavier Imana Imuhe umugisha iyo ari kubohora abantu bira tunezeza nanjye ya ransengeye ndwaye umutima ngiye gupfa ndakira Imana Imuhe Imigisha myinshi ubu nta mutima nkirwaye ndimuzima Imana Ishimwe
Itorero umurage w’abera rikomeje kubohora abantu courage pastor imana ikomeze ibagure murwanda hose abavugabutumwa ninkaba twifuza babohora ababoshywe kukomwabiherewe ububasha.
Itorero umurage w’abera rikomeje kubohora abantu courage pastor imana ikomeze ibagure murwanda hose abavugabutumwa ninkaba twifuza babohora ababoshywe kukomwabiherewe ububasha.
Andika Igitekerezo Hanno
Imana yakoze ibitaza kuva kera kose nanubu ntaho yagiye iracyakora nibindi ndumuhaya wabyo
Kugirango Umuntu azekuvuga ubutumwa aho bisaba iki ?


c: text/html

text:
IGICE CYA CUMI NA KIMWE
Kuki Imana ireka imibabaro ikabaho?
Mbese Imana ni yo iteza imibabaro?
Ni ikihe kibazo cyavutse mu busitani bwa Edeni?
Imana izavanaho ite ingaruka mbi zatewe n’imibabaro igera ku bantu?
1, 2. Ni iyihe mibabaro igera ku bantu muri iki gihe, kandi se ibyo bituma benshi bibaza ibihe bibazo?
NYUMA y’imirwano ikaze yabereye mu gihugu cyari cyarayogojwe n’intambara, abagore n’abana babarirwa mu bihumbi bahitanywe na yo bahambwe mu cyobo kimwe. Icyo cyobo bagikikije udusaraba duto, maze kuri buri gasaraba bandikaho ngo “kuki?” Abantu bakunze kwibaza icyo kibazo bafite agahinda kenshi iyo intambara, impanuka, indwara cyangwa urugomo bihitanye abantu b’inzirakarengane, bikabasenyera amazu cyangwa bikabateza indi mibabaro itagira ingano. Bumva bashaka kumenya impamvu bagerwaho n’ayo makuba yose.
2 Kuki Imana ireka imibabaro ikabaho? Ko Yehova Imana ashobora byose, akaba arangwa n’urukundo, ubwenge no gukiranuka, kuki inzangano n’akarengane byogeye mu isi? Ese wigeze wibaza ibibazo nk’ibyo?
3, 4. (a) Ni iki kigaragaza ko kwibaza impamvu Imana ireka imibabaro ikabaho atari bibi? (b) Yehova yumva ameze ate iyo abona ibibi n’imibabaro bigera ku bantu?
3 Mbese kwibaza impamvu Imana ireka imibabaro ikabaho ni bibi? Hari abumva ko kwibaza ikibazo nk’icyo bigaragaza ko bafite ukwizera guke cyangwa ko batubaha Imana. Nyamara, mu gihe uzaba usoma Bibiliya uzabona ko hari abantu b’indahemuka bubahaga Imana bigeze kwibaza ibibazo nk’ibyo. Urugero, umuhanuzi wizerwa Habakuki yabajije Yehova ati “kuki utuma mbona ibibi, ugakomeza kurebera ubugizi bwa nabi? Kuki ubusahuzi n’urugomo biri imbere yanjye, kandi se kuki hariho intonganya n’amakimbirane?”—Habakuki 1:3.
4 Mbese Yehova yatonganyije Habakuki amuziza ko yabajije ibyo bibazo? Oya. Ahubwo Imana yandikishije muri Bibiliya ayo magambo ya Habakuki yari avuye ku mutima. Nanone, Imana yamufashije gusobanukirwa ibintu neza kurushaho no kugira ukwizera gukomeye. Ibyo ni byo Yehova yifuza kugukorera nawe. Wibuke ko Bibiliya ivuga ko ‘akwitaho’ (1 Petero 5:7). Imana yanga ibibi n’imibabaro kurusha undi muntu uwo ari we wese (Yesaya 55:8, 9). None se kuki hariho imibabaro myinshi?
KUKI HARIHO IMIBABARO MYINSHI?
5. Ni izihe mpamvu zitangwa rimwe na rimwe mu gusobanura igituma habaho imibabaro, ariko se ni iki Bibiliya yigisha?
5 Abantu bagiye babaza abayobozi b’amadini yabo impamvu hariho imibabaro myinshi. Akenshi bagiye babasubiza ko abantu bababara bitewe n’uko ari ko Imana iba yabishatse, kandi ko yagennye mbere y’igihe ibintu byose byari kuzaba, hakubiyemo n’ibintu bibabaje. Benshi babwirwa ko inzira z’Imana ari amayobera, cyangwa ko ari yo ituma abantu bapfa, ndetse n’abana bato, kugira ngo ibajyane mu ijuru. Ariko nk’uko wabyize, Yehova Imana ntiyigera na rimwe atuma abantu bagerwaho n’ibibi. Bibiliya igira iti “ntibikabeho ko Imana y’ukuri ikora ibibi, n’Ishoborabyose ngo igire uwo irenganya!”—Yobu 34:10.
6. Kuki abantu benshi bakora ikosa ryo kugereka ku Mana imibabaro yose iri mu isi?
6 Waba uzi impamvu ituma abantu bakora ikosa ryo kugereka ku Mana imibabaro yose yo muri iyi si? Akenshi, babyitirira Imana Ishoborabyose kuko batekereza ko ari yo mu by’ukuri itegeka iyi si. Hari inyigisho y’ukuri isobanutse neza yo muri Bibiliya baba batazi. Ibyo wabyize mu gice cya 3 cy’iki gitabo. Satani Usebanya ni we mu by’ukuri utegeka iyi si.
7, 8. (a) Iyi si igaragaza ite kamere iranga umutegetsi wayo? (b) Ni mu buhe buryo ukudatungana kw’abantu hamwe n’ ‘ibihe n’ibibagwirira’ byagiye bituma bagerwaho n’imibabaro?
7 Bibiliya ivuga ko “isi yose iri mu maboko y’umubi” (1 Yohana 5:19). None se iyo ubitekerejeho, wumva bidahuje n’ubwenge? Iyi si igaragaza kamere ya Satani, we ‘uyobya isi yose ituwe’ (Ibyahishuwe 12:9). Satani arangwa n’urwango, uburiganya n’ubugome. Ntibitangaje rero kubona isi ayobora na yo irangwa n’urwango rwinshi, uburiganya n’ubugome. Iyo ni imwe mu mpamvu zituma habaho imibabaro myinshi.
8 Impamvu ya kabiri ituma habaho imibabaro myinshi, ni uko abantu barazwe icyaha no kudatungana uhereye igihe umugabo n’umugore ba mbere bigomekaga mu busitani bwa Edeni, nk’uko twabibonye mu gice cya 3. Abantu badatunganye bahatanira gutegeka abandi, kandi ibyo bituma habaho intambara, gukandamizwa, n’imibabaro (Umubwiriza 4:1; 8:9). Impamvu ya gatatu ituma habaho imibabaro ni uko “ibihe n’ibigwirira abantu” bigera kuri bose. (Soma mu Mubwiriza 9:11.) Kubera ko Yehova atari we utegeka iyi si ngo arinde abantu, bashobora kugerwaho n’akaga bitewe n’uko bari ahantu habi mu gihe kibi.
9. Kuki dushobora kwiringira tudashidikanya ko Yehova afite impamvu zumvikana zituma areka imibabaro igakomeza kubaho?
9 Duhumurizwa no kumenya ko Imana atari yo ituma abantu bababara. Si yo iteza intambara, ibikorwa by’ubugizi bwa nabi no gukandamizwa, hamwe n’ibiza bituma abantu bababara. Ariko kandi, tugomba kumenya impamvu Yehova areka iyo mibabaro yose ikabaho. Niba ashobora byose, ubwo afite n’ubushobozi bwo kuyivanaho. None se kuki atayivanaho? Twamaze kumenya ko Imana ari urukundo. Ubwo rero, igomba kuba ifite impamvu zumvikana zituma ireka imibabaro ikabaho.—1 Yohana 4:8.
HAVUKA IKIBAZO GIKOMEYE
10. Ni iki Satani yarwanyije, kandi mu buhe buryo?
10 Icyakora tugomba gusubiza amaso inyuma tukibuka uko byagenze igihe imibabaro yatangiraga, kugira ngo tumenye impamvu Imana yaretse imibabaro igakomeza kubaho. Igihe Satani yatumaga Adamu na Eva basuzugura Yehova, havutse ikibazo gikomeye. Satani ntiyahakanye ko Yehova afite ububasha. Satani azi neza ko Yehova afite ububasha busesuye. Ahubwo Satani yahakanye ko Yehova afite uburenganzira bwo gutegeka. Igihe Satani yavugaga ko Imana yabeshye abantu kandi ko ibima ibyiza, yari ashinje Yehova ko ari umutegetsi mubi. (Soma mu Ntangiriro 3:2-5.) Satani yumvikanishije ko abantu barushaho kumererwa neza badategetswe n’Imana. Icyo gihe yari arwanyije ubutegetsi bw’ikirenga bwa Yehova, ni ukuvuga uburenganzira afite bwo gutegeka.
11. Kuki Yehova atahise arimbura ibyigomeke byo muri Edeni?
11 Adamu na Eva bigometse kuri Yehova. Ni nk’aho bavuze bati “ntidukeneye ko Yehova adutegeka. Dushobora kwihitiramo icyiza n’ikibi.” Yehova yari gukemura icyo kibazo ate? Yari gukora iki kugira ngo yereke ibiremwa byose bifite ubwenge ko ubutegetsi bwe ari bwo bwiza, kandi ko ibyo byigomeke byibeshye? Hari uwavuga ko Imana yagombaga guhita irimbura ibyo byigomeke maze ikongera ikarema abandi bantu. Ariko wibuke ko Yehova yari yaramaze kuvuga ko yari afite umugambi w’uko Adamu na Eva babyara abana bakuzura isi, kandi yashakaga ko baba muri paradizo ku isi (Intangiriro 1:28). Buri gihe Yehova asohoza imigambi ye (Yesaya 55:10, 11). Nanone kandi, kwica ibyo byigomeke byo muri Edeni ntibyari kuba bishubije ikibazo cyo kumenya niba Yehova afite uburenganzira bwo gutegeka.
12, 13. Tanga urugero rugaragaza impamvu Yehova yemereye Satani gutegeka iyi si, n’impamvu Imana yemereye abantu kwitegeka.
12 Reka dutekereze kuri uru rugero. Tuvuge ko umwarimu ashatse kwereka abanyeshuri be uko babona igisubizo cy’ihurizo rikomeye. Noneho umunyeshuri w’umunyabwenge ariko w’icyigomeke, ashatse kwereka abandi banyeshuri ko mwarimu ari umuswa, avuga ko uburyo mwarimu yakoresheje kugira ngo abone igisubizo atari bwo. Uwo munyeshuri akomeje kwemeza ko azi uburyo bwiza bwo kugera ku gisubizo. Bamwe mu banyeshuri batekereje ko ari ko biri koko, maze na bo barigomeka. Mwarimu azabigenza ate? Ese aramutse yirukanye abo banyeshuri bigometse, byatuma abandi batekereza iki? Mbese ntibatekereza ko ibyo wa munyeshuri na bagenzi be bavuze ari ukuri? Abandi banyeshuri basigaye bashobora gutakariza uwo mwarimu icyizere, bagatekereza ko yatinye ko amakosa ye ashyirwa ahabona. Ariko noneho, reka tuvuge ko mwarimu yemereye uwo munyeshuri w’icyigomeke kwereka abandi banyeshuri bose uko yagera ku gisubizo.
13 Yehova na we yabigenje nk’uwo mwarimu. Wibuke ko abigometse muri Edeni atari bo bonyine barebwaga n’icyo kibazo. Abamarayika babarirwa muri za miriyoni barabyitegerezaga (Yobu 38:7; Daniyeli 7:10). Uko Yehova yari gukemura icyo kibazo byari kuzagirira akamaro abo bamarayika bose, kandi amaherezo bikazagirira akamaro ibindi biremwa byose bifite ubwenge. None se, Yehova yabigenje ate? Yemereye Satani kugaragaza uko we yari gutegeka abantu. Nanone Imana yemereye abantu kwitegeka bayobowe na Satani.
14. Umwanzuro Yehova yafashe wo kureka abantu bakitegeka uzagira akahe kamaro?
14 Wa mwarimu twatanzeho urugero azi neza ko ibyo wa munyeshuri hamwe n’abandi bamushyigikiye bavuze atari ukuri. Nanone ariko, azi ko nabareka bakagerageza kugaragaza ko bafite ukuri biri bugirire ishuri ryose akamaro. Ibyo byigomeke biramutse bitsinzwe, abanyeshuri b’inyangamugayo bose babona ko mwarimu ari we ukwiriye koko kuyobora ishuri. Nyuma yaho baziyumvisha impamvu mwarimu yirukana umunyeshuri uwo ari we wese umwigometseho. Mu buryo nk’ubwo, Yehova azi ko abantu bose b’imitima itaryarya ndetse n’abamarayika bazungukirwa no kubona ko Satani n’ibindi byigomeke nka we batsinzwe burundu, kandi ko abantu badashobora kwitegeka. Kimwe na Yeremiya wo mu gihe cya kera, bazamenya ukuri kw’ingenzi gukubiye muri aya magambo agira ati “Yehova, nzi neza ko inzira y’umuntu wakuwe mu mukungugu itari muri we. Ntibiri mu muntu ugenda kwiyoborera intambwe ze.”—Yeremiya 10:23.
KUKI YEHOVA YARETSE IMIBABARO IKABAHO IGIHE KIREKIRE?
15, 16. (a) Kuki Yehova yaretse imibabaro igakomeza kubaho igihe kirekire? (b) Kuki Yehova atakumiriye ibikorwa by’ubugizi bwa nabi by’agahomamunwa?
15 None se, kuki Yehova yaretse imibabaro igakomeza kubaho igihe kirekire? Kandi se, kuki atabuza ibintu bibi kubaho? Reka turebe ibintu bibiri wa mwarimu atagombaga gukora. Icya mbere, ntiyagombaga kubuza wa munyeshuri w’icyigomeke kugaragaza uko we yagera ku gisubizo. Icya kabiri, ntiyagombaga gufasha uwo munyeshuri kugera ku gisubizo. Mu buryo nk’ubwo, hari ibintu bibiri Yehova na we yiyemeje kudakora. Icya mbere, ntiyabujije Satani n’abamushyigikiye kugaragaza ko bafite ukuri. Byabaye ngombwa rero ko Imana ireka igihe kigahita. Mu myaka ibarirwa mu bihumbi, abantu bagerageje ubutegetsi bw’uburyo bwose. Bateye imbere muri siyansi no mu bindi bintu, ariko akarengane, ubukene, ubugizi bwa nabi n’intambara byarushijeho kwiyongera. Ubu byaragaragaye ko ubutegetsi bw’abantu bwananiwe.
16 Icya kabiri, Yehova ntiyafashije Satani gutegeka iyi si. Iyo Imana iza gukumira ibikorwa by’ubugizi bwa nabi by’agahomamunwa, yari kuba igaragaje ko bya byigomeke bifite ukuri, kandi yari gutuma abantu batekereza ko bashobora kwitegeka ntibibagireho ingaruka. Yari kuba ashyigikiye ibinyoma. Ariko ‘Imana ntishobora kubeshya.’—Abaheburayo 6:18.
17, 18. Ni iki Yehova azakora ku bihereranye n’ibibi byose byatewe n’ubutegetsi bw’abantu n’ibikorwa bya Satani?
17 Bite se ku bihereranye n’ibibi byose byakomeje gukorwa uhereye igihe abantu bigomekaga ku Mana? Icyo twagombye kwibuka ni uko Yehova ashobora byose. Ashobora kuvanaho ingaruka mbi zose zatewe n’imibabaro igera ku bantu, kandi koko azazivanaho. Nk’uko twamaze kubibona, ibikorwa byo kwangiza umubumbe wacu bizavanwaho isi nihinduka paradizo. Abantu bizera igitambo cy’incungu cya Yesu bazakurirwaho ingaruka z’icyaha, n’ingaruka z’urupfu zivanweho n’umuzuko. Nguko uko Imana izakoresha Yesu kugira ngo “amareho imirimo ya Satani” (1 Yohana 3:8). Ibyo byose Yehova azabisohoza mu gihe cyagenwe. Dushobora kwishimira ko atahise abikora, kuko kwihangana kwe kwatumye tumenya ukuri kandi tukamukorera. (Soma muri 2 Petero 3:9, 10.) Hagati aho, Imana yakomeje gushaka abagaragu bayo b’imitima itaryarya, no kubafasha kwihanganira imibabaro iyo ari yo yose bashobora guhura na yo muri iyi si ivurunganye.—Yohana 4:23; 1 Abakorinto 10:13.
18 Hari abashobora kwibaza bati “iyo Imana irema Adamu na Eva ku buryo batashoboraga kwigomeka, iyi mibabaro yose yari kubaho?” Kugira ngo ubone igisubizo, ugomba kwibuka impano y’agaciro kenshi Yehova yaguhaye.
UZAKORESHA UTE IMPANO WAHAWE N’IMANA?
19. Ni iyihe mpano y’agaciro kenshi Yehova yaduhaye, kandi se kuki twagombye kuyifatana uburemere?
19 Nk’uko twabibonye mu gice cya 5, abantu baremanywe umudendezo wo kwihitiramo ibibanogeye. Waba se wiyumvisha ukuntu iyo ari impano y’agaciro kenshi? Imana yaremye inyamaswa zitabarika, kandi ahanini ziyoborwa n’ubwenge kamere (Imigani 30:24). Abantu bakoze imashini zishobora gukurikiza buri tegeko bazishyizemo. Ese twari kwishima iyo Imana iza kuturema nk’izo mashini? Oya, ahubwo twishimira ko dufite umudendezo wo kwihitiramo incuti, uko tugomba kubaho, n’ibindi n’ibindi. Twishimira uwo mudendezo, kandi n’Imana ishaka ko tuwugira.
20, 21. Twakoresha neza dute impano twahawe yo kwihitiramo ibitunogeye, kandi se kuki twagombye kwifuza kubigenza dutyo?
20 Yehova ntashaka ko abantu bamukorera ku gahato (2 Abakorinto 9:7). Dufate urugero: umwana wawe aramutse aje akakubwira ati “ndagukunda” kubera ko hari umuntu umubwiye ngo aze abikubwire, cyangwa se akaza akabikubwira abikuye ku mutima, muri ibyo byombi ni iki cyagushimisha? Ikibazo rero ni iki: uzakoresha ute umudendezo Yehova yaguhaye wo kwihitiramo ibikunogeye? Satani, Adamu na Eva bakoresheje nabi cyane umudendezo wabo. Banze kumvira Yehova Imana. Wowe se uzabigenza ute?
21 Ufite uburyo bwo gukoresha neza umudendezo ufite wo kwihitiramo ibikunogeye. Ushobora kwifatanya n’abandi bantu bose bahisemo gushyigikira Yehova. Bashimisha Yehova kuko bagira uruhare rugaragara mu kugaragaza ko Satani ari umubeshyi kandi ko ubutegetsi bwe bwatsinzwe (Imigani 27:11). Nawe ushobora kubigenza utyo uhitamo kubaho mu buryo bushimisha Imana. Ibyo tuzabisobanukirwa mu gice gikurikira.

robotstxt: allowed

filter: keep


text:
Mu gitondo cyo kuri iki cyumweru tariki ya 22 Ukwakira 2017, imodoka yo mu bwoko bwa Rav4 yari mu igarage yitwa ‘Full Technico Garage’, yafashwe n’inkongi y’umuriro irashya irakongoka kugeza ubwo yafatishije n’izari ziyegereye nazo zirashya.
Iyi mpanuka y’inkongi y’umuriro yabereye mu igarage ya ‘Full Technico Garage’ iherereye mu mudugudu w’Ubumanzi akagali ka Rugenge Umurenge wa Muhima ahagana saa yine za mugitondo.
Iyi modoka yakongotse yari imaze gukorwa n’abakanishi bo muri iyi garaje hanyuma bamaze kuyisuzuma basigaje kuyitera irangi babona umwatsi utangiye gucumbeka uturukamo imbere abari aho batangira kuzimya arimo ikibatsi cyawo kiraganza ku buryo yaje kugurumana cyane igakongeza n’izari zziyiri impande.
Umunyamabanga nshingwabikorwa w’umurenge wa Muhima Nkunda Evariste yatangarije ukwezi iby’iyi mpanuka yabereye muri uyu Murenge avuga ko yahiriyemo imodoka 4, ariko imwe murizo ikaba yahiye igakongoka aho izizndi zahiye byoroheje kuko hahise hagera ubutabazi.
Yagize ati “ Inkongi yafashe imodoka zari muri garage ya ‘Full Technico Garage’, ubwo imodoka ya Rav4 yari ivuye mu isuzzumwa ‘essaiyage’ yahiye igakongoka maze n’izindi zari hafi aho zirafatwa zirashya.”
Uyu muyobozi yakomeje avuga ko imodoka ya kizimyamoto yaje gutabara ariko ihagera iya Rav4 imaze gukongoka ku buryo ntacyo kuramira cyari gihari, gusa ngo nyir’iyi garage yari afite ubwishingizi.
Imodoka zzari muri iyi garage zari zimazze gufatwa n’inkongi abantu barahagoboka
Abantu batabaye n’izindi zimaze gufatwa
Imodoka yo mu bwoko bwa Rav4 yahiye irakongoka


text:
Mako Nikoshwa na PFLA barataramira muri Veni Vidi kuri Noheli
Umuhanzi Mako Nikoshwa utari uherutse kugaragara mu ruhame kubera uburwayi, azafatanya n’umuraperi PFLA gutaramira Abanyarwanda ku munsi mukuru wa Noheli, muri Restaurant Veni Vidi.
Ubuyobozi bwa Veni Vidi bwateguye icyo gitaramo bugamije gushimisha abanyarwanda kuri uwo munsi mukuru ubusanzwe wakagombye kurangwa n’ibyishimo n’ubusabane.
Kuri uwo munsi w’ibyishimo bya Noheli kwinjira muri icyo gitaramo bizaba ari ubuntu, kikazatangira saa moya z’umugoroba gukomeza .
Bizaba ari ibihe byiza byo kunyurwa n’inganzo ya Mako Nikoshwa, umuhanzi utari uherutse gutaramira Abanyarwanda kubera uburwayi.
Mako Nikoshwa azwi mu ndirimbo nka Nkunda kuragira, Agaseko.Bonane, Ngutekerezaho n’izindi.
Si Mako Nikoshwa gusa uzaba ataramiye muri Veni Vidi kuko muri icyo gitaramo azafatanya umuraperi PFLA uzwi mu ndirimbo yise “Turiho Kubera Imana” n’izindi.
Veni Vidi, irasezeranya Abanyarwanda ko nta rungu bazongera kugira kuko hashize iminsi mike ifunguye akabyiniro ikaba ibateganyirije udushya twinshi.
Restaurant Veni Vidi iherereye mu mujyi wa Kigali neza ku muhanda wagizwe uw’abanyamaguru (car free zone),mu gikari cya Urwego Opportunity Bank ikaba iteganye na Camellia Tea House.
Ubuybozi bwa Veni Vidi buragira buti” Noheli Nziza n’umwaka mwiza wa 2016”
Amagambo ’Veni-Vidi’ asobanura ngo “Garuka urebe” bivuga ko buri gihe baba bafite udushya.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
. Gukora imibonano mpuzabitsina
. Umukobwa wagize ubushake bwo gutera akabariro
. Ibyerekana umukobwa ufite ubushake bwinshi
Kugira ngo uzabone umukobwa ukubwira ko yifuza ko muryamana ni imbonekarimwe kuko n’iyo yaba umugore wawe mubana ntabivuga ahubwo aca kuruhande agakoresha amarenga. N’ubwo bwose abakobwa iyo bashaka imibonano mpuzabitsina babihisha ariko nitwakwiyibagiza ko bafite umubiri wa kimuntu utuma nabo bagira ubushake bukabarenga ukaba wabibona.
Ibi ni ibimenyetso bizakwereka umukobwa wagize ubushake bwinshi bwo gukora imibonano bikamurenga:
1. Kumiraza amacandwe
Umukobwa wagize ubushake cyane uzasanga akenshe arimo kumira amacandwe buri kanya kandi akayamira ubona atamanuka kuko aba yacitse intege rimwe na rimwe no kuvuga bikaba igorabahizi ijwi ntirisohoke neza wagirango yasinze.
2. Gutukura amaso cyane, agasa nk’abungamo amarira
Umukobwa ufite ubushake burenze bwo gutera akabariro akenshi amaso ye aratukura kandi akazamo amarira wamureba ukabona yirebesha icyoroshye. (amaso yayateretse)
3. Guhinduka umunyantege nke akiruhutsa buri kanya
Iyo umukobwa yafashwe aba yacitse intege kuburyo akenshi icyo umukoresha cyose agikora ni ukuvugango aho umujyanye ni ho ajya kabone n’ubwo yakabaye ari kubyanga ushobora kumva avuga ati oya ariko ukabona ari kubikora.
4. Gutosa ikariso/ Yagize ububobere bukabije mu gitsina
Iyo yagize ubushake bwinshi usanga mu gitsina cye ububobere bwiyongereye ku rwego rwo hejuru kuburyo bigera no ku myenda y’imbere bikaba byagera aho bihinguka n’inyuma.
5. Gukubaganya amaguru ye cyane[yicaye] kandi akajya ashaka kunyara bya buri kanya
6. Kubura umwuka mu gihe muvugana, ukumva ijwi ntirikiri gusohoka
Umugore n’umugabo we rero ni bo bemerewe gukora imibonanompuzabitsina, mu gihe bagiranye isezerano ryo kwibanira akaramata. Biba byiza ko urubyiruko rumenya, ariko bikarushaho kuba agahebuzo iyi rutegereje rugashyira mu bikorwa ibyo ruzi mu gihe cyabyo/ nyuma yo gusezerana n’abo bazabana
Sangiza iyi nkuru inshuti zawe kandi utange ibitekerezo maze dufatanye kugwiza ubumenyi ndetse tunasobanukirwa urukundo turusheho kubaho twishimanye n'abo dukunda. Umusanzu wawe ni inkunga ikomeye


text:
Nyuma y’uko abari abayobozi bakuru b’itorero ADEPR bakurikiranyweho kunyereza umutungo w’iri torero, ndetse bakaza gusimbuzwa abandi bashya, kuri ubu biravugwa ko n’Ubuyobozi bushya bukomeje kugaragaramo uburiganya, ndetse bamwe mu bari abakozi ba Dove Hotel bakaba barasezerewe kuko bashatse kurwanya ubwo buriganya.
Nyuma y’uko abari abayobozi bakuru b’itorero ADEPR bakurikiranyweho kunyereza umutungo w’iri torero, ndetse bakaza gusimbuzwa abandi bashya, kuri ubu biravugwa ko n’Ubuyobozi bushya bukomeje kugaragaramo uburiganya, ndetse bamwe mu bari abakozi ba Dove Hotel bakaba barasezerewe kuko bashatse kurwanya ubwo buriganya.
Hashize iminsi mu itorero ADEPR hagaragaramo ibibazo birimo kuba abari Abayobozi baryo bakuru baratawe muri yombi ndetse bashyikirizwa ubutabera bakurikiranyweho kunyeraza umutungo w’iri torero.
Ibi byaje gukurikirwa no kubasimbuza abandi byashya. Gusa igikomeje gutera urujijo, ni uko bikomeje kuvugwa ko abayobozi bashya bakomeje kugaragarwaho n’imyitwarire irimo amakosa, nko mu micungire y’imitungo y’iri torero.
Aha kimwe mu bikomeje kugarukwaho ni Dove Hotel, umwe mu mitungo ikomeye ya ADEPR, ari nayo yabaye imbarutso y’ifungwa ry’abari abayobozi, aho bigaragara ko hari ibitagenda neza mu micungire yayo.
Nk’uko umwe mu bahoze ari abakozi ba Dove Hotel abitangaza ndetse n’uko bigaragara ku mpapuro z’inyamezabwishyu dufitiye kopi, hari ibikoresho Dove Hotel yakiriye ibigurishijwe n’ikigo cy’ubucuruzi cyitwa New MONACO ELECTRONICS LTD, ibyo bikoresho bikaba byari Televiziyo zo mu bwoko bwa KONKA. Haje kwishyurwa iki kigo nk’uko bigaragara kuri sheke yatanzwe na Dove Hotel, gusa igitangaje ni ikigo cyatanze inyemezabwishyu ya IBM gitandukanye n’ikishyuwe, kuko ari HOPE ELECTRONICS LTD yatanze iyo nyemeza bwishyu.
Byongeye kandi nk’uko bisanzwe iyo ikigo cy’ubucuruzi cyangwa umucuruzi aguze ibikoresho ku nyemezabuguzi haba hariho TIN number (inomero y’ubucuruzi) ye ndetse n’iy’uwamugurishije, ariko aha biratandukanye kuko nta TIN number ya Dove Hotel igaragaraho. Bivuze ko mu mafaranga iyi hotel igomba gutanga y’umusoro ku nyungu izayasora itabanje gukuramo amafaranga asaga miliyoni icumi yaguze televiziyo 40.
Nk’uko uwahoze ari Umuyobozi (Manager) wa Dove Hotel yabidutangarije, ngo MONACO ELECTRONICS LTD yumvikanye na Dove Hotel kuyigurisha Televiziyo 40 zo mu bwoko bwa KONKA zari zifite agaciro ka 10800000frw, ariko nyuma nyir’iyi MONACO ELECTRONICS LTD yaje kwishyurwa icyakabiri cy’aya mafaranga, ariko ntiyatanga inyemezabwishyu.
Nyuma ngo yaje kwishyuza amafaranga yasigaye Manager asabye inyemeza bwishyu ntiyayihabwa, ariko Umunyabanga Mukuru (Secreteur General) wa ADEPR ari we Rev Ruzibiza Viateur afatanije Umuyobozi Ushinzwe Imari n’Ubukungu (DAF) ari we Umuhoza Aulerie bategeka ko bagomba kwishyura ngo kuko Manager wa Hotel atari we usinyira ayo mafaranga, ikigeretse kuri ibyo ngo ibizakurikira bazabyirengera.
Aha ibyaje gukurikira ni uko inyemezabwishyu Dove yahawe igaragaza ko atari iya MONACO ELECTRONICS LTD, ahubwo ari iya HOPE ELECTRONICS LTD, kandi bisa naho itahawe Dove Hotel.
Ikindi gikomeje kuvugwa ni uko ubuyobozi buriho bwaba bwarahimbye impapuro zikaza kunyuzwa muri kimwe mu binyamakuru bya hano mu Rwanda, izo mpapuro zikaba byaravugwaga ko ari izavuye muri BRD, zigaragaza umwenda Dove Hotel y’iri torero ibereyemo BRD.
Nyuma ngo BRD imaze kubona izi mpapuro mu bitangazamakuru yafashe umwanzuro wo kwandikira ubuyobozi buriho ibumenyesha ko ibyakozwe ari ibihimbano ndetse binyuranije n’amategeko agenga iyi Banki. Nk’uko amakuru ari kuri kopi z’impapuro dufite twakuye ahantu hizewe habigaragaza.
Kuri ubu hakomeje kwibazwa niba Ubuyobozi buriho ubu nabwo bwaba ari imiseke igoroye cyangwa se nabwo bukemangwa dore ko n’Abayobozi basezerewe n’abariho babashinja kutaba inyangamugayo, nyamara ubutabera bukaba butarabahamya ibyaha bakurikiranyweho, ibintu bisa n’aho ibikomeje kuba muri iri torero ari amatiku no kugambanirana.
Ubwo twandikaga iyi nkuru umunyamakuru wacu yagerageje kuvugisha uruhande rw’Ubuyobozi buriho muri ADEPR, ntibagira icyo badutangariza.
- Inyandiko yanyujijwe mu bitangazamaku igaragaza ideni Dove Hotel ifitiye BRD
- Urwandiko BRD yandikiye ivuga ko urwandiko rwagaragajwe ari ibihimbano
- Nk’uko bigaragara MONACO Electronics ni yo yazanye ama TV kuri Dove Hotel
- Sheke y’amafaranga yishyuwe yahawe MONACO Electronics Ltd
- Inyemezabuguzi nubwo itagaragara neza yo yatanzwe na Hope Elrctronics Ltd
Ibitekerezo
yebabaweeeeeeee eseburya adepel we genda urasebye narifite fiance mubwiyeko sengera muri adpl ahita anyanga ngo biriya big6eme ibaze nawe Kanda hano umusubize
Adepel paruwase ya save umudugudu wa kinteko hobarakishyuza amafaranga ya gisozi nakumiro. Kanda hano umusubize
Bene data , abagerageza kuvuga kuri izi nkuru zirimo gutangazwa nizo kwitondera no kugenzuranwa ubushishozi buhagije . abantu bakwiye kuva mumaranga mutima no kwishakira indamu , bakagambirira kwishakira imirimo izabaherekeza mugihe cy'amaherezo y'ubuzima . Twirinde gufata Idini cyangwa Itorero ADEPR nk' umwanya wo gushakamo umutungo , tugambirire gukora cyane no kwigira ubundi duhurire mu nsengero dufite umugambi wo gushaka ubucuti na Yesu Kristo . Twakwibaza izi biracitse zose , abazitega amatwi bo nta nyungu bazikuramo ? ese abazirema bo nta nyungu bazikuramo ? ese abaca Imanza ko Itorero ADEPR ryapfuye bagendera kukihe gipimo ? ADEPR ntabwo ari umuyobozi runaka n'amarangamutima ye ijyanye n'amakosa yamubonekaho ? ADEPR si abaiyita ko bavuze amagambo menshi rimwe na rimwe arimo no gukabya . ADEPR ntabwo ari amaturo barwanira cyangwa imyanya . Twibuke ko Itorero rya Kristo ryubatse kurutare , kandi ntabwo ari idini runaka , umuntu wese ukora ibyaha , ntiyaba inshuti Y'Imana ni idini ryose yaba arimo . Itorero rya Kristo ni intare iri mu ibanga kandi ifuhira ibizira byose bikorerwa mumurimo w'Imana ! Kanda hano umusubize
musenge mwisisiwa cu murapfubusaa Kanda hano umusubize
yemwe ahatari Umwukawera ibyaha biragwira murusheho gusenga Imana idasobanya nukuri izabyikemurira Kanda hano umusubize
mubyukuri ntekerezako ADEPER atariryo dini ryonyine rigiribibazo muzakurikirane muzambwire gusa igiti gifitimbuto nicyo giterwa imijugujugu nonese mwibagiwe urwanyitorero.? satani ntahoyagiye kandi abamukorera bakoraningufu gusa uwiteka azabe kandi abamukorera byukuri bazabigororerwa .gusa ntitwirengagize inyigisho zibinyoma zirirwa zikangurirabantu ibyubutunzi bwiyisi kurusha gushakubutunzi bwijuru ingaruka zabyo nizi turimo. muzansubize abatunzebose suko bakijijwe. mpamyako uwanditse ibibyose atabibwirijwe numwuka wi Imana. narangiza mbibutsako iyinzira twahisemo ntago arigihogere irafunganye murusheho gusenga cyane mutagwa mumoshya Kanda hano umusubize
URUBUTO RUHIYE RUHEMBWA KURIBWA KDI EREGA NTABWO TWESE TWAYOBORA IKINTU KIMWE MGO BIKUNDE ABANTU NIBAGE BAREBA IBIBAREBA UMUNTU AKKORERE IMANA CG UWAMUHAYE AKAZI IBINDI N'AMAGAMBO NAWE UWAGUSHYIRA YO UWAGUSHUNGURA NTIYA KUBURAMO INKUMBI IKIZA NUKUMENYA KO DUKENEYE ITERAMBERE ARIKO KDI ITERAMBERE RY'UKURI RIRI IWACU MUNGO IBINDI N'IMANA IBITANGA Kanda hano umusubize
uwanditse iyi nkuru ntabwo asobanukiwe na gato itandukaniro riri hagati ya facture proforma na facture De vente ,abaze abize ubucuruzi bamusobanurire. Kanda hano umusubize
Igisambo Thomas ,cyariye za miliyari kibye itorero ntawagihejeje muburoko ,abo bajura bahaye amahoro itorero bakareka kwishanisha n'abayobozi bacu bazima Imana yaduhaye ntabwo nk'abachristo tuzatuza tutaraboba za miliyari mwibye zigarujwe mufite imitungo izagurishwe tubone ibyacu, ikigega sicco ayo mwibye wowe Rwagasana nabo mwafatanije agomba kugaruzwa Eric umuririmbyi w'ikinyinya wagize agakingirizo azabisobanura mureke kuvuza iyabahanda murimo Muratujijisha.Ababajwe n'akazu ke basenye we na Christine ntabwo twe abachristo tuzahwema ibyacu bitagarujwe,tuzasenga twiyirize ubusa ,ababishinzwe munzego zitandukanye bazakorwa kumaso ibyacu bigaruzwe .Naho ibyo murimo mwayobya abatazagerayo byukuri,ndavuga mu ijuru.Nimuhe amahoro itorero kdi niba mushaka gukorwa n'isoni kw'inkozi zikibi muraje mubibone. Kanda hano umusubize
ahubwo nibaza ukuntu abantu bashyizweho n'abibye itorero bakiri mu kazi muri Dove Hotel kandi nabo baragiyemo ku kimenyane ahubwo uwo manager akwiriye gukorerwa audit naho ibindi ni amatiku ese yatubwira icyo yakoze abona miliyari eshatu zinyerezwa none arimo avuga aya Ndongo yiregura Kanda hano umusubize
Umva nukuri ngewe iyi nkuru irimo amaranga mutima menshi nuwa yanditse muba mushaka guharabikana gusa niba warirukanwe watuje ,ubwo koko urashaka guteza abantu urubwa gusa!!!!!! Kanda hano umusubize
Umva nukuri ngewe iyi nkuru irimo amaranga mutima menshi nuwa yanditse muba mushaka guharabikana gusa niba warirukanwe watuje ,ubwo koko urashaka guteza abantu urubwa gusa!!!!!! Kanda hano umusubize
Nabaye umuyoboke wa ADEPR,ndayizi neza.Nta na rimwe ADEPR yigeze iba nzima.Buri gihe yaranzwe n'amatiku,irondabwoko no kunyereza amafaranga y'itorero.Kandi aya manyanga aba muli ADEPR hose mu gihugu.Ikibabaje nuko ariyo dini ya mbere mu Rwanda ivuga ko yuzuye umwuka wera.Yesu akiri ku isi,yavuze ko abakristu nyakuri uzababwirwa nuko bakundana nkuko tubisoma Yohana 13:35,kandi ukababwirwa nuko badakunda ibyisi,cyane cyane amafaranga.Iyo umuntu ashatse kuba pastor wabo,agomba gutanga amafaranga.Iyo amaze kuba pastor,abwira abayoboke be ko ari imana yamusize amavuta!! This is hypocrisy.Iyo duhitamo idini,tujye dushishoza.Bible ivuga ko abantu bose basengera mu madini y'ikinyoma imana izabarimburana nayo ku munsi w'imperuka. Muli Ibyahishuwe 18:4,hadusaba kuyasohokamo hakiri kare. Kanda hano umusubize
ibyo wanditse wowe wiyita ko wabaye muri adepr ngo nyuma ukavamo kuko wabonyemo ibibazo kandi ngo ni mubgihugu hose nonese wowe wari ushinzwe iki kuburyo umenya ibibera mu gihugu hose ikindi uravuga ko itorero RYA Kristo ritabamo igisa n'urwango cg amatiku reka nkubaze uba mu rihe torero wowe ritabamo utubazo?ese wambwira uwagambaniye Yesu yari mu itorero rya nde?ese iryawe riruta iryo Yesu yari yarashyizeho cg iryo torero ryawe riruta ijuru ko no mu ijuru Satani yigometse njye hari abantu nyoberwa iyo baba niba badasoma amateka mbere yo kuvuga Kanda hano umusubize
Uko ni ukuri kuko bayihimbarisha iminwa naho imitima yabo ikayijya kure.Aha rero igihe ni iki cyo kuyisohokamo kuko bakujyana muri gehenomu. Njye ubu ndatuje kuko maze igihe nyisohotsemo ariko ibyayo ni agahomamunwa pe. Kanda hano umusubize
unteye agahinda wowe rwose ngo wabayemo uvamo kubera amanyanga abamo, ngo aba pasteurs bajyamo batanze ruswa iyo uvuze aba pastor ubwo ushatse kuvugako guhabwa inshingano umuntu wese abanza gutanga ruswa, ubuse tugushime ko wari urimo wabona hajemo ibibazo ukigendera. ubu nushaka umugore ukabyara abana bakagutesha imutwe uzasiga umuryango wigendere, ninde wakubwiyeko idini yawe ariyo yukuri koko , untera agahiiiiiiinda iyo mbonye ibintu uvuga kuko nibwo bwa mbere nanditse hano mbitewe nibintu uvuze, ubu koko usoma bibiliya ?!?! Kanda hano umusubize
Nibanze ku bisobanuro biri muri zino nyandiko ziri hagati ya BRD na DOVE nkumuntu umenyereye ibyamabanki ndabona ntakibazo kirimo naho facture zo ntabisobanuro nzifitiye Kanda hano umusubize
Izi nyandiko za bank iyambere ibeshyera BRD ko yandikiye Dove hotel yari inyandiko mpimbano nkuko na BRD yabivuguruje mu nyandiko yayo y'umwimerere gusa ibi bikaba byarakozwe na Nzahuratorero yunze ubumwe na bureau executif iriho ubu ariko ihawe amkuru apfuye na Bertin Beninka wizezwaga ko azava kuba mwarimu agahembwa kuba pasitoro kandi kuva icyo gihe niwe wari conptable wa Dove kugeza nuyu munsi.Ubu se abaye atari ubugambanyi bakoreye SIBOMANA na bagenzi be uwari gufungwa mbere y'abandi ni Bertin.Ariko kubera ari inzahure ntawe umuvuga mugihe hari amakuru yuko yirwanaho ashinja ibinyoma abantu kugira ngo batamuryoza ubujura yakoze ahemba abantu muntoki kuva kuri chantier 2012.Byose birazwi mutegereze muzabibona vuba. Kanda hano umusubize
Ibyo nta nakimwe bitwaye ahubwo Manager wa Dove afite ikibazo utamenya kuko mu bucuruzi hari icyo bita Company name na business name ushobora gusanga company name ari Hope Electronics naho business name ikaba Monaco Electronics kandi ibyo biremewe kandi Tin number iba arimwe yanditse kuri company name. Ntibizababuza kuyikorera declaration kuruhande rwa Dove no kwishyura umusoro waciwe kuruhande rwa Monaco. Aya nayita amatiku aturuka kuruwo Manager cg abandi bamukoresha babyihishe inyuma. Murakoze Kanda hano umusubize
icyo usubije nukuri ingorane abantu bamwe bafite nuguharanira kwandagaza abandi ariko byose bizagaragara Kanda hano umusubize
Mubiigragara ADEPR ihorana ubusuma.Ubwo se urumva abayobozi basinya cheque aribo bakwiye kuyitanga batabirekeye comptable?Aha Ruzibiza yarafitemo akantu buriya ndamuzi. Naho wowe uravuga ibyo utazi neza. Kanda hano umusubize
Uyu wiyita Mugabo ndabona atazi icyo avuga kuko ntiyasomye neza ni gute Company icuruza yitwa MONACO ELECTRONICS LTD hagatangwa invoice iva muri new hope electronics ikanahabwa umukiliya utari we abayobizi nka Ruzibiza bakayakira kandi yirirwa abeshya ko yize ngo anacunga neza umutungo w'itorero.Ibi bigaragara ko we nuriya DAF Aurelie hari inyungu bwite bagizemo naho Dove yo muyireke muzayibona mu minsi iza kandi mushatse mwakurikirana umutungo wacu neza naho abayobozi bo ni indonke bashaka kandi ubitambitse wese bakamwirukana. Ibaze nawe. Kanda hano umusubize
Uyu wiyita Mugabo ndabona atazi icyo avuga kuko ntiyasomye neza ni gute Company icuruza yitwa MONACO ELECTRONICS LTD hagatangwa invoice iva muri new hope electronics ikanahabwa umukiliya utari we abayobizi nka Ruzibiza bakayakira kandi yirirwa abeshya ko yize ngo anacunga neza umutungo w'itorero.Ibi bigaragara ko we nuriya DAF Aurelie hari inyungu bwite bagizemo naho Dove yo muyireke muzayibona mu minsi iza kandi mushatse mwakurikirana umutungo wacu neza naho abayobozi bo ni indonke bashaka kandi ubitambitse wese bakamwirukana. Ibaze nawe. Kanda hano umusubize
Uyu wiyita Mugabo ndabona atazi icyo avuga kuko ntiyasomye neza ni gute Company icuruza yitwa MONACO ELECTRONICS LTD hagatangwa invoice iva muri new hope electronics ikanahabwa umukiliya utari we abayobizi nka Ruzibiza bakayakira kandi yirirwa abeshya ko yize ngo anacunga neza umutungo w'itorero.Ibi bigaragara ko we nuriya DAF Aurelie hari inyungu bwite bagizemo naho Dove yo muyireke muzayibona mu minsi iza kandi mushatse mwakurikirana umutungo wacu neza naho abayobozi bo ni indonke bashaka kandi ubitambitse wese bakamwirukana. Ibaze nawe. Kanda hano umusubize
icyonzi cyo nuko Manager wiyi hotel (Vincent) nawe ari igisambo mu bindi!!Nibatamuha bagashaka kubiheza hagati yabonk'aba ADPR y'akazu azabavamo!!Bariya banyakenya Charles na Thomas bo ni ibisambo ruharwa!!Rubanda rugufi rwatanze utwabo murambabaje!!Abo bantu ntimubazi Kanda hano umusubize
Ubundi abayobozi ba Hotel bashyizweho nabahoze ari abayobozi ba ADPER bakagombye gusezererwa, kuko ntaburyo batasopaniriza ubuyobozi bushya buriho cyane ko Dove Hotel iri mubyateje intugunda. Donc, bakwiriye gusezererwa hakiri kare kandi bose. Kanda hano umusubize
Ubu koko iyi ni inama utanze koko cyangwa urabarwanya ahubwo.Ntugashukane nkytagira ubwenge Kanda hano umusubize
Imana yabakuyeho amaboko Kanda hano umusubize


text:
Mu rwego rwo kwagura ibikorwa by’imurikagurisha mpuzamahanga ribera mu Rwanda rikarushaho kwitabirwa n’abantu benshi biganjemo abamurika, Urugaga rw’Abikorera (PSF) rwatangiye gukora inyigo yo kwimurira ibikorwa byaryo ahantu hagutse kurusha aho risanzwe ribera kuri Expo Ground i Gikondo.
Imurikagurisha mpuzamahanga rizwi nka Expo ni kimwe mu bikorwa ngarukamwaka bihuriza hamwe abantu b’ingeri zose baturuka mu bihugu bitandukanye ku isi.
Icyifuzo cyo kwimurira ibikorwa bya Expo ahantu hagutse cyatanzwe na Minisitiri w’Intebe Anastase Murekezi ubwo yafunguraga ku mugaragaro imurikagurisha mpuzamahanga (Expo Rwanda) ku nshuro ya 18 mu 2015. Icyo gihe yasabye ko umwaka ukurikiyeho wa 2016 wazasanga ryarimuriwe ahandi hantu hagutse abishingiye ku kuba Expo imaze kumenyekana ku rwego mpuzamahanga ku buryo yitabirwa n’abantu benshi mu gihe aho ribera ari hato cyane.
Minisitiri w'Intebe, Anastase Murekezi n'uw’Ubucuruzi, Inganda n’Ibikorwa by’Umuryango wa Afurika y’Uburasirazuba, François Kanimba bafungura ku mugaragaro imurikagurisha mpuzamahanga mu 2015, iki gihe ryabaga ku nshuro ya 18
Ubuyobozi bwa PSF butangaza ko nta mbogamizi zabayemo zatumye ubu busabe butubahirizwa ahubwo babanje kwicarana n’inzego bireba barabinononsora nku’uko Umuyobozi ushinzwe ibikorwa mu Rugaga rw’Abikorera (PSF), Faustin Karasira, yabitangarije IGIHE.
Yagize ati “Muri ya mikoranire yacu myiza habayeho kuganira tubereka ibyari biteganyijwe bikorerwa ubugororangingo ari nabyo byatuganishije ku nyigo iri gukorwa izaba igaragaza aho u Rwanda rugeze n’icyerecyezo rwihaye.”
Nyuma y’imyaka ibiri hagaragajwe iki cyifuzo, PSF ivuga ko leta yamaze kuyiha ikibanza kingana na hegitari 13 kiri i Gahanga mu Karere ka Kicukiro, hafi y’ahazubakwa stade.
Yagize ati “Ubu ikibanza cy’ahazubakwa Expo Mpuzamahanga cyarabonetse kandi dufite n’ibyangombwa byacyo. Inyigo ijyanye n’ibishushanyo n’irebana n’umushinga w’ibizahakorerwa (Business Plan) biri gukorwa ku buryo twizeye ko uyu mwaka uzajya kurangira bigeze ku ntambwe ishimishije. Ni umushinga munini, uzasaba amafaranga menshi. Twatangiye kuvugana n’abafatanyabikorwa batandukanye ngo turebe niba twakorana na bo. Tukareba niba bashoramo amafaranga cyangwa bakagiramo imigabane.”
Karasira atangaza ko igihe uyu mushinga uzarangirira kizamenyekana nyuma yo kunoza inyigo y’igikorwa cyose.
Expo imaze imyaka 11 ibera i Gikondo
Ibikorwa bya Expo byatangiye mu 1978, icyo gihe byategurwaga na Minisiteri y’Ubucuruzi gusa yaje gufungurira imiryango ibihugu by’ibituranyi mu 1998 aho muri uyu mwaka yitabiriwe n’abagera ku 140 n’abanyamahanga 29. Icyo gihe bose hamwe bageraga ku 169, umubare wikubye inshuro eshatu.
Yatangiye idafite aho ikorera hazwi byanagiraga ingaruka ku bayitegura n’abamurika ariko yaje kugenda ikura umwaka ku wundi. Kuva mu 1997 kugera mu 2005, Expo yaberaga kuri Stade Amahoro, Lycée de Kigali no mu tundi duce tw’Umujyi wa Kigali mbere yo kwimurirwa i Gikondo mu 2006.
Mu 2016 abitabiriye imurikagurisha bari 440 barimo Abanyarwanda 269 n’abanyamahanga 171 baturutse mu bihugu 19. Muri uyu mwaka, ku nshuro yaryo ya 20 biteganyijwe ko rizitabirwa n’abamurika 760, mu gihe abantu barenga ibihumbi 270 aribo bitezwe gusura ibikorwa bizatangira ku ya 22 Kanama bigasozwa ku ya 6 nzeri 2017.
Expo ya 2017 iteguye mu buryo budasanzwe izahurirana no kwizihiza isabukuru y'imyaka 20
Kwimurira Expo i Gahanga, umuti urambye ku mpande zose
Uko imyaka yicuma bijyana n’ubwiyongere bw’abashaka kwitabira Expo nubwo aho ibera ari hato ugereranyije n’umubare w’ababyifuza. Ibi bitera igihombo Leta, PSF, abamurika, abagakwiye guhabwamo akazi ndetse n’Abanyarwanda baba bifuza guhaha.
Mu 2015, Expo yitabiriwe n’abamurika baturutse mu mahanga bagera 143 buri wese akaba yarishyuye amadorali 1350 (1 082 700 z’amafaranga y’u Rwanda) kugira ngo abonemo ikibanza, ni ukuvuga ko bose bishyuye asaga 160 239 600 z’amanyarwanda.
Expo iramutse ibera ahantu hagutse ku buryo ibasha kwakira abanyamahanga 500, yakwinjiza 541 350 000 z’amafaranga y’u Rwanda utabariyemo n’izindi serivisi bakenera zirimo ibibatunga, aho kurara, itumanaho, gukora ingendo hirya no hino n’ibindi.
Abanyarwanda bamurika buri wese yishyura ibihumbi 450 by’amanyarwanda kugira ngo abashe kubonamo ikibanza, hakaba n’ibigo biba byateye inkunga Expo byishyura agera kuri miliyoni 20.
Uretse kuba PSF ubwayo ihomba amafaranga yagakwiye kwinjiza, leta igahomba imisoro, abamurika nabo ubwabo bahomba amahirwe yo kumenyekanisha no kugeza ibicuruzwa byabo ku bantu benshi icyarimwe.
Kwaguka kw’ahabera Expo kandi bizatanga n’amahirwe yo kubona imirimo y’igihe gito ku batari bake biganjemo urubyiruko aho muri iki gihe hari abinjiza amafaranga ari hagati ya 5000-20000 ku munsi.
Expo ya 2016 yitabiriwe n'abantu benshi aho umubare w’abasuye ibikorwa wari hagati y’ibihumbi 10-15 mu minsi isanzwe n’ibihumbi 20-25 mu mpera z’icyumweru


text:
"Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose" – 1Abakorinto 13: 4-7
Kuri wowe urukundo ni iki? Ese ni iki kigaragaza urukundo nyakuri ruturuka ku Mana? Hari ibintu byinshi twita urukundo ariko bitagaragaza urukundo nyakuri n’icyo mu by’ukuri rukora.
Twatanga nk’ingero:
•Kudacyaha ikibi mu maso y’Imana bishobora guhesha umuntu umutuzo mu gihe runaka, ariko Siko urukundo rukora.
•Kuvuga ngo "ntacyo bitwaye, ntugire ikibazo", Ku muntu wakoze amakosa, si urukundo mu by’ukuri.
•Kwiyoberanya nigira mwiza nyamara ndi umugome, ariko nta we mbangamira mu bigaragara, bishobora gutera abantu kunkunda, ariko urwo si urukundo nyakuri.
•Gusaba abantu kwihanganira ibyo nkora cyangwa kwibeshya ngo ubwo bavuga ko bankunda barankunda, iryo ni ishingiro ryo kwibeshya ko urwo ari urukundo cyangwa ko ari ko urukundo rukora.
•Kwanga kujya aho abandi bari ngo utiteranya kubera ko hari ikitagenda neza hagati yawe na mugenzi wawe wanga ko cyaza kuvugwa ho cyangwa kugaragazwa, si urukundo.
•Guceceka kandi byari ngombwa ko mvuga, Si urukundo. Niba urukundo rushaka kandi rugakora iby’ ingenzi kuri wowe, urukundo ruba rukoze icyo Imana ishaka ku buzima bwawe. Wavuga uti "Niyemeje kuba igikoresho cyo kugaragaza icyo Imana ishaka ku buzima bwawe, nubwo kubigeraho byasaba ko unyura mu bihe bikomeye."
Akenshi dukunda guceceka, tukarebera ku bushake ibibi biba. Ibi tubikora kubwo kwikunda, kuko tudashaka kwiteranya, ngo duharanire guhagarara mu kuri tugaragaza icyo Imana yavuze ko kitari ukuri. Si uko tuba dukunda abandi. Ntidushaka kwitanga ubwacu nk’ikiguzi cy’urukundo nyakuri. Ntidukwiriye kwihangira gukiranuka, guca imanza, gusebanya, cyangwa kwikoma bagenzi bacu. Na none ntidukwiye kurebera ikibi. Ariko turwanye ikibi kubw’ubuntu twahawe n’Umwami Imana.
Umusaraba wa Yesu ni wo ugomba kutubera ikitegererezo cy’uburyo urukundo rukora imbere y’ikibi. Urukundo ntirwita ikibi ikiza. Urukundo ntirwirengagiza ikibi ngo ahari cyavuyeho. Urukundo ntirukuvaho ngo ni uko wakoze ikibi. Urukundo ntirusebanya. Urukundo ntirugira inzika. Urukundo ntiruceceka imbere y’ikibi.
Urukundo ntirukuvaho kuko wakoze ikibi, ahubwo rushaka gukora igishoboka cyose rukitanga kugira ngo usubire ku murongo, rukuzahura, wiyunge n’Imana na bagenzi bawe. Imana iduhera ubuntu uru rukundo kugira ngo tube umuyobora warwo ku bandi. Imana Ibahe umugisha.


text:
Hari aho Imana yaturemeye kuba aho nta handi ni mu bwiza bwayo, igihe Dawidi yacumuraga yaravuze ngo nta handi nakwifuza kugwa uretse mu maboko y’Umwami Mana yanjye, kuko aho ariho yaturemeye kuba. Ese tujya twibaza ku Mana yacu niba ifite ubushobozi burenze ibigirwamana cyangwa ukavuga ngo kubera ko utarimo kuyibona mu bibazo byawe uti “Imana ntayihari”- GOD IS NOWHERE ishobora kuvamo GOD IS NOW HERE – IMANA IRI HANO UBU.
Mu gitabo cya Yesaya 55:1-13, Imana yabwiye abantu ngo baze bagure nabadafite ifeza nabo baze, bishatse kuvuga ngo nubwo waba ufite ibyamirenge, ntabwo bihagije Imana yonyine niyo iduhaza kuko twebwe dushyira umwanya, ubutunzi n’ibindi mubitadufitiye umumaro, ibintu bitagira umumaro muri twe ntabwo biduhembura, ntabwo bituzanira umunezero, ntabwo biduteza imbere.
Rero iyo turi muri babiloni yacu hahandi ibyo dukora bidatera imbere, icyo nicyo gihe twumva ijwi ry’isezerano ryacu n’Imana ritubwira ngo witinya kuko ndi Imana yawe, kubera ko nta musozi Imana yacu itabasha kuzamuka kandi ntakure cyane habaho Imana itadukura.
Rero igihe turuhijwe nib’itadufitiye umumaro, dukwiriye kwibuka igihango/isezerano Imana yagiranye na Dawidi, aho niho dushira amanga iyo batubajije ejo hacu hazaza kuko dusubizanya ubushizi bw’amanga tuvuga ko ejo hacu ari heza nk’uko isezerano ryayo riri.
Nuko rero twe kwiheba kuko inzira zacu ntabwo arizo inzira z’Imana, kuko idutabara mu buryo butandukanye nubwo dutekereza, nuko rero mubyo dukora byose reka turebe nkuko Imana ireba, nubwo twaba tunyura mu bitugoye, reka tumuhange amaso tumutegereze.
Kubera ibintu byose bitangirira muri njyewe kandi bikarangirira muri njye, niyo mpamvu mu gihe tunyura mubi dukomereye dukwiriye kureba Imana kuko ari Imana iri inyuma y’ijambo ryayo kugira ngo irisohoze. Amen.


text:
ISOMO RYA MBERE
Igitabo cy’Iyimukamisiri (Iyim 16, 2-4. 12-15)
Igihe bari 2mu butayu, ikoraniro ryose ry’Abayisraheli ryitotombera Musa na Aroni. 3Abayisraheli barababwira bati «Yewe! Iyo byibura twicwa n’ukuboko k’Uhoraho tukiri mu gihugu cya Misiri, igihe twari twiyicariye iruhande rw’inkono z’inyama, twirira n’imigati uko dushaka! Ubu mwatuzanye muri ubu butayu kugira ngo mwicishe inzara iyi mbaga yose!» 4Nuko Uhoraho abwira Musa ati «Dore ngiye kubagushaho nk’imvura umugati uturutse mu ijuru. Uko bukeye rubanda bazajya basohoka, batoragure ibyo bakeneye uwo munsi. Nzabagerageza ntyo, ndebe niba bazakurikiza amategeko yanjye cyangwa niba batazayakurikiza.
12Numvise umwijujuto w’Abayisraheli. Babwire uti ‘Nimugoroba mu kabwibwi murarya inyama; n’ejo mu gitondo muzahage umugati, maze mumenyereho ko ari jye Uhoraho Imana yanyu’» 13Ngo bugorobe haduka inkware zigwa ari nyinshi mu ngando; na mu gitondo basanga mu mpande z’ingando hatonze ikime kibambitse. 14Icyo kime kimaze kweyuka, babona mu butayu utuntu tumeze nk’utubuto twererana nk’urubura ku butta. 15Abayisraheli baritegereza maze barabazanya bati «Man hu», ari byo kuvuga ngo «lki ni iki?» kuko batari bazi icyo ari cyo. Musa arababwira ati « Icyo ni umugati Uhoraho abahaye ngo murye. »
ZABURI (Zab 78 (77), 3-4ac, 23-24, 25.52a.54a)
Inyik/ Nyagasani, duhe umugati uturutse mu ijuru.
Ibyo twabwiwe kandi tumenyereye,
ibyo ba data batugejejeho,
natwe ntituzabihisha abana bacu,
ibyo bazakurizaho gusingiza Uhoraho.
Imana itegeka ibicu byo hejuru,
maze yugurura amarembo y’ijuru,
ibanyanyagizaho manu ngo barye,
ibaha ingano zo mu ijuru.
Muntu arya umugati w’abamalayika,
Imana iboherereza ibiribwa bibamaze ipfa.
Hanyuma ihagurutsa imbaga y’umuryango wayo,
maze ibinjiza mu gihugu cyayo gitagatifu.
ISOMO RYA KABIRI
Ibaruwa Mutagatifu Pawulo Intumwa yandikiye Abanyefezi (Ef 4, 17. 20-24)
Bavandimwe, 17dore rero icyo mbabwira kandi mbashishikariza muri Nyagasani: ntimuzongere kugenza nk’abatazi lmana, bikurikirira ubupfu bwabo. 20Mwebweho si uko mwigishijwe kumenya Kristu: 21Niba koko ari We mwabwiwe, niba ari We mwigishijwe kumenya, mukumva ibihuje n’ukuri kuganje muri Yezu. 22Mugomba rero guca ukubiri n’imibereho yanyu yo hambere, mukivanamo imigenzereze ya muntu w’igisazira ugenda yiyangiza mu byifuzo bibi bimuroha. 23Ahubwo nimuvugurure imitima yanyu hamwe n’ibitekerezo byanyu, 24muhinduke muntu mushya waremwe uko Imana ibishaka, mu budakemwa no mu butungane nyakuri.
IBANGONDIRIMBO RIBANZIRIZA IVANJILI (Zab 78 (77),24)
Alleluya Alleluya.
Uhoraho yagaburiye umuryango we mu butayu,
awuha umugati uturutse mu ijuru.
Alleluya.
IVANJILI
+ Yohani (Yh 6, 24-35)
Muri icyo gihe, 24imbaga y’abantu ibonye ko Yezu n’abigishwa be batakiri ku nkombe y’inyanja, bajya mu mato bagana i Kafarinawumu kuhashakira Yezu. 25Bamusanze hakurya y’inyanja baramubaza bati «Mwigisha, wageze hano ryari?» 26Yezu arabasubiza ati «Ndababwira ukuri koko : ntimunshakira ko mwabonye ibimenyetso, ahubwo muranshakira ko mwariye imigati mugahaga. 27Nimujye mukora mudaharanira ibiribwa bishira, ahubwo nimuharanire ibiribwa bihoraho mu bugingo bw’iteka, ibyo Umwana w’umuntu azabaha kuko ari we Imana Data yashyizeho ikimenyetso.» 28Baramubaza bati «Twagenza dute kugira ngo dukore ibyo Imana ishima?» 29Yezu arabasubiza ati «Igikorwa Imana ishima, ni uko mwakwemera uwo yatumye.» 30Nuko baramubwira bati «Ikimenyetso utanze ni ikihe ngo tukibone maze tukwemere? Ukoze iki? 31Mu butayu ba sogokuruza bacu bariye ‘manu’, nk’uko byanditswe ngo ‘Yabagaburiye umugati uturutse mu ijuru’.» 32Nuko Yezu arabasubiza ati «Ndababwira ukuri koko : Musa si we wabahaye umugati wo mu ijuru, ahubwo ni Data ubaha umugati w’ukuri wo mu ijuru. 33Kuko umugati Imana itanga ari umanuka mu ijuru kandi ukazanira Isi ubugingo,» 34Nuko baramubwira bati «Mwigisha, jya uhora uduha uwo mugati utubwiye.» 35Yezu arababwira ati «Ni jyewe mugati utanga ubugingo. Unsanga wese ntazasonza bibaho, n’unyemera ntazagira inyota bibaho.»


text:
Uko kutagira uwitwa umwanzi yavuze, ntekeraza ko hari benshi batumvise uburemere bw’iryo jambo. Ahanini bitewe no kutamenya ibyabaye muri iki gihugu cyacu cy’u Rwanda.
Iryo jambo ry’Umukuru w’Igihugu ryatumye nsubiza amaso inyuma imyaka 25. Ryanatumye numva hari ibintu abashinzwe uburezi mu Rwanda, batagomba kubura mu nyigisho z’amateka bigisha kubera akamaro ka byo mu mibereho no mu mibanire y’Abanyarwanda.
Ku itariki 21 Nzeri 1992, Colonel Nsabimana Déogratias wari Umugaba mukuru w’Ingabo za Leta ya Juvenal Habyarimana yoherereje ubutumwa n’amabwiriza by’ “IBANGA RIKOMEYE” ba Komanda bo mu turere twose twa gisirikare.
Iyo nyandiko yari ikubiyemo icyo bise “KUMENYA NO GUSOBANURA UMWANZI”. Col. NSABIMANA yasabye kuzayisomera no kuyicengeza mu basirikare babo bose bayobora bakibanda cyane ku gisobanuro cy’“Umwanzi” bagomba kurwanya, n’aho “Umwanzi akura abayoboke.
Iyo nyandiko yoherejwe na Col. Nsabimana yasobanuye ko umwanzi w’u Rwanda wa mbere ari Abatutsi. Barabisobanuye ‘Abatutsi bo mu gihugu cyangwa hanze yacyo, b’abahezanguni kandi bafite inyota yo gusubirana ubutegetsi, batigeze bemera ibyagezweho n’impinduramatwara ya rubanda yo mu mwaka wa 1959 bakaba bataranabyemera, kandi bakaba bashaka gusubirana ubutegetsi mu Rwanda bakoresheje uburyo bwose, burimo n’intwaro’.
Byari gupfa kumvikana gato iyo bavuga ko ‘Umwanzi’ ari FPR-Inkotanyi kuko yarwanyaga leta. Ariko, muri iyo nyandiko y’impapuro 14, nta hantu na hamwe ubona batandukanya FPR n’Umututsi kimwe n’uko aho ijambo umwanzi riri barihuza n’Umututsi.
Banenze ikintu cy’Abahutu kutagira ubumwe kimwe n’amashyaka menshi. Uko kubura ubumwe kw’Abahutu babishinja Abatutsi bitwa ko bafite ingengabitekerezo imwe y’ubwikanyize (Tutsi Hegemony).
Ayo mashyaka batavuga mu mazina bayashinja gucengerwa no gukorera “umwanzi”. Banayashinja kuyobya rubanda “ku kibazo cy’amoko” bakagihindura icy’imibereho n’ubukungu bitera ubusumbane hagati y’abakire n’abakene.
Ni inyandiko yanasobanuye aho “umwanzi” akura afite cyangwa akura abayoboke• Ari naho usanga ‘abanzi’ bo mu gihugu no mu mahanga. Abashyizwe ku rutonde ni: Abatutsi b’imbere mu gihugu; Abahutu batishimiye ubutegetsi buriho; abashomeri bo mu bihugu no hanze yacyo; abanyamahanga bafite abagore b’Abatutsikazi; aba Nilo-Hamitic bo mu karere; n’Abanyabyaha bahunze ubutabera.
Muri Jenoside yatangiye muri Mata 1994, hari abazungukazi bazwi bishwe bazira ko bashatswe n’Abatutsi cyangwa se bashatswe n’Abahutu batari bashyigikiye umugambi wa Jenoside. Ntibababariye kuko batari mu cyiciro cy’abanyamahanga bashatse Abatutsikazi. Kugira isano n’abo bari barise “Umwanzi” byari icyaha gikomeye.
Uko kwibasira ubwoko mu gihugu no hanze yacyo byarakozwe nyuma ya Jenoside cyane cyane mu gihugu cya Repubulika iharanira Demokarasi ya Kongo. N’ingengabitekerezo yabo yo kwibasira icyo bita Hima-Tutsi ni muri iyo nzira kandi baracyayigisha na n’ubu.
Jenoside yari yaratangiye yemejwe ubwo
Uhakana itegurwa rya Jenoside yakorewe Abatutsi azi iby’iyi nyandiko ya Habyarimana na Nsabimana, yakozwe igakwizwa mu basirikare b’igihugu nk’inyigisho n’amabwiriza, ntaho aba atandukaniye n’abicanyi nyirizina.
Niba umusirikare w’igihugu ashinzwe kukirinda abanzi, muri abo banzi uwa mbere akaba abo ashinzwe kurinda, biba bivuga ko igihe cyose ahuye n’uwo mwanzi akamwica aba yujuje inshingano ye yo kurinda umutekano n’ubusugire bw’igihugu. Nta n’ubwo aba yemerewe kumutabara mu gihe hari umuhohoteye.
Professor Peter Uvin ni umwe mu banyamahanga bakoze ubushakashatsi kuri Jenoside yakorewe Abatutsi mu Rwanda. Mu mwaka w’ 1997 yigeze kwandika ko ubuzima bw’Abatutsi bo mu Rwanda, kimwe n’Abayahudi mu gihe cy’aba Nazi mu Budage, mu mibereho bari abantu bapfuye, kuko kubica byari ibintu byemewe kandi bisanzwe. (Tutsi in Rwanda, much like Jews in Nazi Germany, were ’socially dead’ people, whose murder was as acceptable as it became common.) Wabisanga aha : Uvin, P. I997. ‘Prejudice, crisis and genocide in Rwanda’, African Studies Review 40, 2: 9I-II5.
Uhereye ku itariki ya 21 Nzeri 1992, Umututsi, Umuhutu utavuga rumwe na Leta y’u Rwanda rw’icyo gihe n’umunyamahanga washakanye n’Umututsi nta kivurira bari bafite. Bariho batariho.
Inyigisho nk’iyi y’urwango yohererejwe abasirikare yari imaze iminsi itangwa n’abanyapolitiki bayivugiraga mu mbwirwaruhame, mu binyamakuru byabo ndetse n’inyandiko zitagaragaza ba nyirazo.
Urugero rwa mbere ni ibyavuzwe na Perezida Habyarimana byo guhashya “abagome n’abagambanyi” muri Mata 1992. Abagome yavugaga bari Abatutsi, abagambanyi ari Abahutu bafatanya n’Abatutsi.
Ndetse no ku wa 28 Mata 1991 ubwo Habyarimana yavugaga ko bagomba kuzashaka uburyo batsirika ikibazo cy’intambara n’umwanzi. No ku wa 28 Gicurasi 1992 akavuka ko bagomba guhashya ibyitso kuko ‘nta mpongano y’umwanzi’.
Prof. Uvin wavuze ko Abatutsi babagaho basa n’abapfuye, si ugukabya. Mu Ukuboza 1990 ni bwo ikinyamakuru Kangura No 6 cyahaye itegeko ‘Abahutu’ ko ntawe ugomba kugirira impuhwe Umututsi. Cyanatanze n’irindi tegeko ko Umuhutu uzabuza undi kwigisha cyangwa gukwiza ingengabitekerezo ya Jenoside azafatwa nk’umugambanyi. Mu Ugushyingo 1991, icyo kinyamakuru, Kangura No 21, cyashushanyije umuhoro n’ibisobanuro biwuherekeje ko ari bumwe mu buryo buzakoreshwa ‘gutsinda inyenzi’ burundu.
Ayo mabwiriza y’Ingabo avuye kuri Perezida w’Igihugu yari afite icyo agamije. Icy’ingenzi cyari ukumara abantu ubwoba bwo kuvugira ku mugaragaro ibya Jenoside yategurwaga. Hari abari barabushize kera. Abantu bibaza ko ibyo Mugesera Leon yavugiye ku Kabaya ku itariki ya 22 Ugushyingo 1992 byo gukata Abatutsi amajosi no kubohereza muri Ethiopia banyujijwe muri Nyabarongo byari bishya. Ntibyari bishya!
Hari abatabaje
Ku itariki ya 1 Nzeri 1992, ishyaka PL boherereje dosiye Minisitiri w’Ubutegetsi bw’Igihugu n’Amajyambere ya Komini (MININTER) bamusaba guhagarika cyangwa gusesa ishyaka rya CDR. (Faits qui militant pour la suspension et dissolution du Parti CDR).
Kuli PL ishyaka CDR ryari iry’ivanguramoko rikagira ingengabitekerezo y’aba Nazi. (CDR= Parti ethniste avec idéologie nazie). Beretse Minisitiri Munyazesa Faustin ko CDR idakwiye kubaho nk’ishyaka kubera ko ibyo ishingiyeho byari binyuranyije n’Itegeko Nshinga, itegeko rigenga amashyaka n’amategeko mpuzamahanga akumira ivangura iryo ariryo ryose.
Muri iyo dosiye bibukije ko hari mitingi y’iryo shyaka CDR yabereye ku Gisenyi ku itariki ya 28 Kamena 1992, Mugesera Leon akabwira abari bayirimo ko “Kugirango intambara irangire mu Rwanda ni uko Abatutsi bashira mu gihugu”. Ibyo yavugiye ku Kabaya ku wa 22 Ugushyingo, byari ugushimangira gusa.
PL yerekanye ko hari indi mitingi yabereye i Nyamirambo ku wa 20 Mata 1992, Perezida wa CDR, Bucyana Martin akabaza bagenzi be ngo: “Muzi ibyo twakoze mu Bugesera?” Nko kwigamba ko bishe bakanatwikira Abatutsi. Muri iyo mitingi CDR yashimangiye ko “Inyenzi-Inkotanyi zateye u Rwanda ari Abatutsi gusa kandi ibyitso byazo aribo Batutsi bari mu gihugu, bigomba guhumbahumbwa.”
Nta mahoro bigeze bashaka
Iryo tangazo ry’ingabo risohoka, imishyikirano y’amahoro i Arusha muri Tanzania hagati ya Leta ya Habyarimana na FPR-Inkotanyi yarakomezaga. Cyabaye ikimenyetso gikomeye cya mbere ko Leta Leta itashakaga amahoro ahubwo yatyazaga umuhoro wo gutema “Abagome n’Abagambanyi”.
Intumwa z’Inkotanyi zari Arusha zabibwiye Umuhuza ndetse n’ibihugu byari aho nk’indorerezi. Ntabwo babimonyemo ikintu gikomeye cyane. Basabye FPR kwihangana, iremera ariko uko byagendaga bikomera bamwe babonaga ko hari ikibazo.
Uko kwihangana kw’Inkotanyi kwaterwaga ahanini no kumenya icyo barwanira n’icyo barwanya. Inkotanyi ziswe Inyenzi, Inyangarwanda, Imburagasani n’andi mazina mabi ariko ntibyazibuzaga gutsinda no kubanira n’ababatukaga. Iyo urwanya amafuti ntuyahunga,urayamenya ukayarwanya uko ari, amaherezo ukayatsinda.
Umuryango FPR-Inkotanyi ntiwigeze wigana imvugo nk’iyo itandukanya Umunyarwanda n’igihugu cye. Abari muri ALIR yaje kwitwa FDLR bateraga u Rwanda ariko ntawabise “Inyangarwanda” biswe abacengezi gusa. Ntibyabujije kubanesha, abenshi muri bo bagahitamo kuza gufatanya n’abandi kubaka no kurinda igihugu cyabo.
Umunyarwanda gukora amafuti n’ubugome bimugira ikigarasha n’umucengezi ariko ntibimwambura ubunyarwanda. Iyo Perezida Kagame avuga ko buri munyarwanda afite igihugu, ni uko ari byo. Ni uko aho Umunyarwanda ari hose, igihe cyose u Rwanda nk’ingobyi iduhetse ruba ruhari.
Twongere twibaze ku itangazo rya Habyarimana na Nsabimana rirema abanzi mu Rwanda. Iyo nyandiko, nubwo ari Col. Nsabimana wayohereje, nyirayo mu by’ukuri yari Perezida Habyarimana kuko ari we wayifuje akanaha amabwiriza abayiteguye. Ku itariki ya 4 Ukuboza 1991, yashyizeho Komisiyo igizwe n’aba Ofisiye bakuru ba gisirikare icumi (10). Iryo tsinda ryahawe umukoro wo kwiga “Uburyo batsinda umwanzi mu rwego rwa gisirikare, itangazamakuru na politiki”.
Ni akaga n’ibyago bikomeye kugira ingabo zishingiye ku ngengabitekerezo nk’iriya. Byari ngombwa ko igihugu kigira abanyapolitiki n’ingabo zitica abo zishinzwe kurinda. U Rwanda ruba rumeze rute ubu, iyo ingabo zatojwe kuriya zitabona uzirwanya ngo azitsinde? Harya, wabuzwa n’iki gutsindwa ufite ibitekerezo bitanya abantu nka kuriya?
Biracyaza…


text:
U Bubiligi : Abanyarwandakazi 13 babaye indashyikirwa mu burezi n’ubuhanzi
Mu Rwanda hakomeje ibikorwa bijyanye n’ukwezi kwahariwe umugore kwatangiye tariki ya 8 Werurwe. Ibikorwa birebana n’umunyarwandakazi no mu Bubiligi ntibasigaye inyuma. Bafashe iya mbere mu guteza imbere umuco mwiza n’uburere bw’abana bavukiye cyangwa bagakurira mu Bubiligi, babicishije mu buhanzi no mu bindi bikorwa binyuranye.
Batoje abana b’abakobwa n’abahungu mu matorero atandukanye yabigishaga kubyina no kuririmba, ariko icyari kigamijwe muri rusange kwari ugusagasira umuco nyarwanda, kugira (...)
Mu Rwanda hakomeje ibikorwa bijyanye n’ukwezi kwahariwe umugore kwatangiye tariki ya 8 Werurwe. Ibikorwa birebana n’umunyarwandakazi no mu Bubiligi ntibasigaye inyuma. Bafashe iya mbere mu guteza imbere umuco mwiza n’uburere bw’abana bavukiye cyangwa bagakurira mu Bubiligi, babicishije mu buhanzi no mu bindi bikorwa binyuranye.
Batoje abana b’abakobwa n’abahungu mu matorero atandukanye yabigishaga kubyina no kuririmba, ariko icyari kigamijwe muri rusange kwari ugusagasira umuco nyarwanda, kugira ngo abo bana bazamenye aho bava.
Uretse kandi n’Abategarugori b’Abahanzi, hari n’abandi bakoze ibikorwa bitandukanye mu guhuza abanyarwanda b’ingeri zose ariko cyane cyane urubyiruko. Mu nyigisho bahawe haba mu matorero cyangwa mu yandi mahuriro yabaga ayobowe n’abo bategarugori, harimo urukundo n’ishyaka. Abenshi mu bayahwe bari mu nzego z’ubuyobozi mu Rwanda, abandi barikorera ku giti cyabo.
Ababaye indashyikirwa muri abo bategarugori b’abahanzi, ku isonga haza Cécile Kayirebwa, Suzanne Nyiranyamibwa, Faïna Numukobwa, Julienne Gashugi, Alphonsine Nyiratunga na Jeanne uri mu bashinze itorero Ihanika.
Hari kandi abandi babyeyi batatu bakoze ibikorwa binyuranye bijyanye no guhuza abanyarwanda, cyane cyane urubyiruko rwari rukeneye kumenya umuco n’imibereho yaho ababyeyi babo bakomoka. Abo bategarugori harimo Valery Sebatasi, Fanny Gashugi na Marie Nyagahene.
Faïna Numukobwa umwe muri abo banyarwandakazi, atangaza ko byose byagezweho habayeho n’ubufatanye bw’abandi bane batakiriho, ariko bagomba kwibukwa kubera ko na bo uruhare bagize rukomeye mu burere bw’abana mu gihe bari bakiri mu buhunzi. Abo ni ba nyakwigendera Maggy Murefu, Rosalie Burabyo, Jeanne Karigirwa na Jeanne Gashugi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
KU WA MBERE
ISOMO RYA MBERE
Igitabo cy’Intangiriro (Intg 28, 10-22a)
Muri iyo minsi, 10Yakobo ava i Berisheba agana i Harani. 11Aza kugera ahantu araharara, kuko izuba ryari rimaze kurenga. Yenda ibuye ry’aho hantu araryisegura, maze araryama. 12Aza kurota abona urwego rushinze ku isi rukagera ku ijuru, abamalayika b’Imana barumanuka, bakaruzamuka. 13Nuko abona ng’uyu Uhoraho amuhagaze iruhande, amubwira ati « Ndi Uhoraho, Imana ya so Abrahamu, Imana ya Izaki. Ubutaka uryamyeho nzabuguha, mbuhe n’urubyaro rwawe. 14Abazagukomokaho bazangana n’umukungugu wo ku isi, bazisanzurira mu burasirazuba no mu burengerazuba, mu majyepfo no mu majyaruguru. Amoko yose y’isi azaherwa umugisha muri wowe no mu rubyaro wawe. 15Dore ndi kumwe nawe ; nzakurinda aho uzajya hose kandi nzakugarura muri iki gihugu. Sinzagutererana kugeza ubwo nzaba nujuje ibyo nakubwiye byose. »
16Yakobo ava mu bitotsi, ariyamirira ati “Mu by’ukuri Uhoraho ari aha hantu, ariko jye nkaba ntari mbizi !” 17Ubwoba buramutaha, ati « Mbega aha hantu ko hateye ubwoba! Aha hantu si ikindi kitari Inzu y’Imana, aha hantu ni ryo rembo ry’ijuru! » 18Nuko Yakobo arazinduka, yenda rya buye yari yiseguye, araryegura ararishinga, arisukaho amavuta ku isonga. 19Aho hantu ahita Beteli (ari byo kuvuga ‘Inzu y’Imana’), ariko mbere uwo mugi witwaga Luzi. 20Nuko Yakobo arahiga ati « Imana niba turi kumwe ikandinda muri uru rugendo ndimo, nimpa ifunguro ikampa n’umwambaro, 21ninsubiza amahoro kwa data, Uhoraho ni we uzambera Imana koko. 22aIri buye nshinze rizaba inzu y’lmana.»
ZABURI (Zab 91 (90), 1-2, 3a.4, 14-15ab)
Inyik/ Uhoraho ni we uzambera Imana.
Umuntu utuye aho Usumbabyose yibera,
yikinga mu gacucu k’Ushoborabyose.
Ndabwira Uhoraho nti « Uri Ubuhungiro bwanjye n’inkunga yanjye,
Mana yanjye, ni wowe niringiye! »
Ni we uzakugobotora mu mutego w’umuhigi w’inyoni,
azagutwikiriza amababa ye,
Maze uzahungire mu nsi y’amoya ye ;
Ubudahemuka bwe ni ingabo n’umwambaro w’intamenwa.
« Ubwo yanyiziritseho nzamuzigura,
nzamurinda kuko azi izina ryanjye.
Nanyiyambaza nzamwitaba,
nzamuba hafi mu gihe cy’amage. »
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu, Umukiza wacu yatsinze urupfu,
atangaza ubugingo abigirishije Inkuru Nziza.
Alleluya.
IVANJILI
+ Matayo (Mt 9, 18-26)
18Igihe Yezu yari akibwira abigishwa ba Yohani, umutware aramwegera, amupfukama imbere amubwira ati « Umukobwa wanjye amaze gupfa; ngwino umuramburireho ikiganza arakira.» 19Yezu arahaguruka, aramukurikira n’abigishwa be.
20Nuko umugore wari umaze imyaka cumi n’ibiri ava amaraso, amuturuka inyuma akora ku ncunda z’igishura cye. 21Kuko yibwiraga ati « Mfa gusa gukora ku gishura cye ngakira! » 22Yezu akebutse aramurabukwa, aravuga ati « Humura mwana wanjye, ukwemera kwawe kuragukijije. » Ako kanya umugore arakira.
23Yezu ageze mu rugo rw’umutware abona abavuza imyironge n’abantu benshi baboroga, aravuga ati 24« Nimuhave, uwo mukobwa ntiyapfuye ; arasinziriye. » Nuko baramuseka. 25Bamaze gusohora abo bantu, arinjira amufata ukuboko, maze umukobwa arahaguruka. 26Iyo nkuru isakara muri icyo gihugu cyose.


text:
INKURU YA 20
Dina agerwaho n’akaga
URAREBA abo Dina agiye gusura? Agiye kureba bamwe mu bakobwa bo mu gihugu cya Kanaani. Ese ibyo byari gushimisha se Yakobo? Kugira ngo ushobore gusubiza icyo kibazo, gerageza kwibuka icyo Aburahamu na Isaka batekerezaga ku bagore bo mu gihugu cya Kanaani.
Mbese Aburahamu yifuzaga ko umuhungu we Isaka yashaka Umunyakanaanikazi? Reka da! Isaka na Rebeka bo se baba barifuzaga ko umuhungu wabo Yakobo yarongora Umunyakanaanikazi? Ashwi da! Uzi se impamvu?
Ni uko Abanyakanaani basengaga imana z’ibinyoma. Ntibari abantu beza umuntu yashakiramo umugabo cyangwa umugore, nta n’ubwo bari abantu beza umuntu yagira incuti magara. Nta gushidikanya rero ko Yakobo atari kwishimira ko umukobwa we yagirana ubucuti n’abo Banyakanaanikazi.
Nk’uko byari byitezwe rero, Dina yagezweho n’akaga. Urareba uriya mugabo w’Umunyakanaani urimo witegereza Dina kuri iyi shusho? Yitwa Shekemu. Umunsi umwe Dina yaje gusura bagenzi be, maze uwo mugabo aramufata amuhatira kuryamana na we. Ibyo byari bibi, kuko abafite uburenganzira bwo kuryamana ari umugabo n’umugore bashakanye gusa. Icyo gikorwa kibi Shekemu yakoreye Dina cyakuruye akaga kenshi kurushaho.
Igihe basaza ba Dina bamenyaga ibyabaye, bararakaye cyane. Babiri muri bo, ari bo Simewoni na Lewi, bagize umujinya mwinshi ku buryo bafashe inkota zabo bakinjira mu mudugudu maze bagatera abagabo bari bawurimo babatunguye. Bo na bene se bishe Shekemu n’abandi bagabo bose. Yakobo yarakajwe n’icyo gikorwa kibi cyakozwe n’abahungu be.
Ni iki cyabaye intandaro y’ako kaga kose? Ni uko Dina yagiranye ubucuti n’abantu batumviraga amategeko y’Imana. Tuzirinde kugirana ubucuti n’abantu nk’abo. Si byo se?
Itangiriro 34:1-31.


text:
Ruhango: abahemutse n’abahemukiwe bari mu gikorwa cy’ubwiyunge
Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo y’abo bahemukiye muri jenoside yakorewe abatutsi mu mwaka 1994.
Icyi gikorwa cyo guhuza aba bantu cyatangiye muri icyi cyumweru cyahariwe imirimo yo gusoza inkiko Gacaca.
Abakurikiranira hafi icyi gikorwa, bemeza ko kirimo gutanga umwuka mwiza hagati y’abahemutse n’abahemukiwe ndetse bagasnga ari nzira nyayo y’ubwiyunge koko.
Hari abantu inkiko Gacaca zagiye zihamya ibyaha byo kuba barasahuye imitungo y’abatutsi mu gihe cya jenoside yakozwe mu 1994 ariko bikagaragara ko nta bushobozi bafite bwo kwishyura ibyo baryozwa.
Ibi ugasanga bikomeza kuba icyibazo gikomeye cyane hagati y’abishyuza indishyi z’ibyabo ndetse n’ababyishyuzwa.
Ni muri urwo rwego ubuyobozi bw’umurenge wa Kinihira bwatangije gahunda yo kumvikanisha izi mande zombi muri icyi cyumweru cyahariwe inkiko Gacaca.
Bamwe babifata nk’aho bidashoboka, ariko birashoboka
Ubuyobozi bw’umurenge wa Kinihira buvuga ko usanga icyi gikorwa gishimisha cyane abahemukiwe kuko usanga bavuga ngo byari byaratinze; nk’uko bisobanurwa na Uwimana Ernest umunyamabanga nshingwabikorwa w’umurenge wa Kinihira.
Uwimana avuga ko abacitse ku icumu mu murenge wa Kinihira, bishimiye icyi gikorwa cyane. Kuko ngo usanga bagira bati “natwe byatuvunaga kubana n’abantu murebana amaso y’Ingwe umwe atinya kuvugisha undiâ€
Ariko kugeza ubu usanga uwahemutse n’uwahemukiwe bavuga rumwe kuko hagiye habaho umwanya wo kubahuza uhamutse agasaba imbabazi uwo yahemukiye akanamwereka ko Atari ukwanga ku mwishyura ahubwo ko ari ikibazo cy’amikoro macye.
Gutanga imbabazi si agahato
Izi mpande zombi yaba uwahemutse yaba uwahemukiwe barahuzwa bakagarizwa inyungu ziri mu bwumvikane. Icyo gihe nyiri uguhemukirwa niwe ugira uruhare rwo kubabarira uwamusabye imbabazi nta wumushyizeho agahato kuko ari we uba ugomba gufata icyemezo cya yego cyangwa oya.
Izi mbabazi iyo zitanzwe usanga ari inyungu ku mpande zombi ndetse no kubaturanyi babo, kuko urwikekwe rwabaga hagati y’izi mpande zombie rurashira. Ugasanga imiryango yongeye kubana neza ndetse umwe ukaba yafasha undi mu kibazo runaka.
Â


text:
Nkuko hariho abantu usanga badakunda gukora imibonanompuzabitsina cyane bitewe n’impamvu zitandukanye,ninako hari n’abandi usanga babikunda cyane ndetse banabikora ugasanga ntibanyuzwe ahubwo bagashaka uwo bahora babikorana.
Nkuko hariho abantu usanga badakunda gukora imibonanompuzabitsina cyane bitewe n’impamvu zitandukanye,ninako hari n’abandi usanga babikunda cyane ndetse banabikora ugasanga ntibanyuzwe ahubwo bagashaka uwo bahora babikorana.
Indwara ya Nymphomane ni iki?
Nymphomanie ni uburwayi budakunze kugaragara cyane aho umuntu afatwa n’ubushake bukabije bwa gukora imibonano mpuzabitsina ndetse n’igihe agize amahirwe akayikora ntanyurwe.
Ibi rero bituma ahorana muri we iki cyifuzo iminsi yose, amasaha yose bigatuma yiheza mu bandi kuko aba yumva bimuteye isoni n’agahinda ko kutamera nk’abandi dore ko iyi ndwara inabangamira bikomeye uyirwaye.
Ese yaba iterwa n’iki?
N’ubwo abaganga batarabona impamvu nyayo itera iyi ndwara bagenda bavumbura zimwe na zimwe bakeka ko zaba arizo.
Muri zo harimo agahinda gakabije no kwigunga, kuba amarangamutima yawe cyangwa ibyiyumviro byawe bihora bihindagurika, waba wishimye mu minota mike ukaba ubabaye mu kandi kanya ukaba urakaye mu kandi kanya urira bityo bityo ndetse no kuba waragiye ubabazwa cyane n’abantu mudahuje igitsina.
Ibi byose rero bituma ahora yumva ari wenyine kandi abenshi bakumva ko imibonano mpuzabitsina aricyo gisubizo rukumbi cy’ubwo bwingunge atanayikora akabura amahoro muri we akumva hari icyo abura gukomeye.
Uburyo iyi ndwara ifata Nk’uko ubushakashatsi bukomeza kubigaragaza iyi ndwara ifatwa cyane n’abantu b’igitsina gore.
Iyo yamaze gufatwa n’ubu burwayi rero usanga yishimira abagabo ndetse agahora ashaka kubakurura ngo babone ubwiza bwe. Bamwe muri bo rero usanga bakunze kubigeraho bagakunda abasore cyangwa abagabo beza cyane kandi bagakoresha imbaraga z’ubwiza bwabo zose ngo bakunde babageze mu buriri.
Gusa ikibazo gikomeye ni uko akenshi n’iyo bageze mu gikorwa nyir’izina batajya banyurwa ahubwo bumva barushijeho kugira ubushake. Umwe mu barwayi ba nymphomanie yagize ati
“Nshaka buri gihe abagabo beza kurusha abandi kuko akenshi mba numva ko ari bo byibura bahaza kwifuza mba mfite. Nyamara n’ubwo nagira benshi nte ntana rimwe mbikora ngo numve nyuzwe.
Yakomeje agira ati"Nkeka ko byaba binaterwa n’uko muri njye mbikora nta marangamutima nyayo mfitiye uwo turi kumwe.” Undi we yagize ati “Sinita ku isura cangwa igihagararo cy’umugabo uwo ariwe wese naryamana nawe, icyo mba mfite mu mutwe ni ukubikora uko byagenda kose. Gusa ikibazo gikomeye ni uko uko ndushaho kubikora ariko ngenda ndushaho kubishaka. Byambayeho akarande.”
Uretse kuba ibangamira uyirwaye rero kubera kutabona uko ahaza ukwifuza imutegeka, usanga ari n’indwara itera isoni uyirwaye ku buryo binamwogerera guhora yigunze no kutagira inshuti. Umugore umwe uyirwaye yagize ati
“Nataye umugabo wanjye kubera uburyo nabonaga muvuna bikabije musaba ko twahora mu mibinano. Nari naramubujije amahoro.” Undi ati “Nkimara kubwira inshuti yanjye kibazo mfite ntiyigeze yongera kundeba nk’uko yandebaga ahubwo yamfashe nk’umurwayi wo mu mutwe cyangwa se naba ntameze nk’uko abandi bavutse bameze.”
Uku guhezwa mu bandi rero ndetse no kwiheza bo ubwabo usanga bituma benshi bicwa no kwigunga n’agahinda gakabije kugeza ubwo bagize ibibazo bikomeye byabageza no ku rupfu.
Inama ku baba bafite iki kibazo Kugeza ubu nta muti nyawo iyi ndwara irabonerwa. Gusa bimwe mu bimenyetso byayo nko kwigunga n’agahinda gakabije n’ibindi byinshi bijyanye n’amarangamutima ababamo, biganirizwa abaganga babishinze abo bita mu ndimi z’amahanga “Psychologue”.
Ibitekerezo
None se ko mwanditse ko ifata cyane abagore n'abagabo barayirwara? Kanda hano umusubize
Murakomeye nshuti zange nge ndumusore ushaka umugore utajya ashimishwa numugabowe nge namufasha ubikeneye yampamagara kuriyi nbr 0723234068 sawa wowe ubikeney ndagutegereje Kanda hano umusubize
Birunvikana Kanda hano umusubize
Uradushitse kunyota kweli Kanda hano umusubize
Muri abantu babagabo mujye mukomeza kuduhugura. murakoze. Kanda hano umusubize
AHUBWO NANGE UZAZE NIYAKANE NAYIGEZAHO Kanda hano umusubize
NANJYE NUKO Kanda hano umusubize
Abagabo benshi cg abagore bakunze kugira ikibazo cyo gutera Akabariro, kurangiza vuba, gucika intege cg bigaterwa n'indwara zifata Prostate ariko birakira uhamagaye 0781529672 cg Watsp kuri 0726341424 bagufasha. Kanda hano umusubize
mukorera he? nivuriro c cg numuganga wigenga wa gakondo? Kanda hano umusubize
MURAH MUTAGA INIMANZIZ NAJYE NUKO AHUBWO MUNDA GIRE UMUTI NABONYE MUTAGA MUYUTAG MUCIYE KURIYI NAMBA YAYUBONA MURAKOZ CAN Kanda hano umusubize
Yewe_birababaje ubwoc haruwashaka ngo,yubake ayirway?Ndumva bitavamo nonec arukuyirwara nokutagir ubushake niki cyiz? Kanda hano umusubize
ubwo urumva utaba wagiza ubuzima bwawe Kanda hano umusubize
muraho bavandimwe ndangisha inama nanasobanuza iyo nkoze imibonano turategurana bikagera kurwego yu buriwese afite ubusha kutangira igikorwa ikibazo kiraha we ararangiza nkasigara kibishaka noneho kushuro yagatatu kubera ukuntu mbameze nkuwataye umutwe iyo yinjize igitsina gato cyane mpita nsohora amazi akirasa uburiri bukuzura hagati aho simbageze kubyishimo byanyuma kdi nawe taba arangije ubwo umwuka mubi hagati yacu ukaba uratangiye muruwo mwanya ariko zaturo zambere we ararangiza arikojye ntibikunda mufashe mubwire icyo nakora kuko birarenze Kanda hano umusubize
Biragaragara ko ukunda ibintu kandi unabishoboye. Gusa ikibazo ufite ni uko utajya uhagira ku gihe, kuko kugera kwituru ya gatatu nta mugabo wabishobora buri gihe. Ari umusambane yakwenda ariko nawe hari ubwo yajya agukwepa kuko umugabo urangije kabiri ntaba agifite apetit. Kuri urwo rugero utifashe waba indaya ku buryo wajya ugura n'abo kuguhoreza. Kanda hano umusubize
ikibazo ufite kiragoye nshuti gusa gusabishobora gushira umpamagare cg watsapp kuri 0785656220 nkuhe advice Kanda hano umusubize
Ikibazo cyawe ndacyumva.Iyo mubikora bisaba kwitonda.Buriya agira vuba agahita arangiza wowe ukibishaka.Birasaba ko abikora atihuta kuko bituma arangiza vuba.Bisaba ko mwumvikana,ntagire vuba yishakira kurangiza.Nizere ko mudasambana ahubwo ari umugabo mwateye igikumwe. Niba atari ibyo,murimo gukora icyaha cyizababuza ubuzima bw'iteka.Ntacyo bimaze kwishimisha akanya gato hanyuma ntuzabe muli paradizo. Kanda hano umusubize
nonese iyo ayomazi aje ahita arekeraho? ubundi yagombye gukomereza aho Kandi agashishikara kuko niho aba arashe kuntego Kanda hano umusubize
AJEABANZAKUYIKWIMA.AKOKANYAMUJAJAMURANGIRIZARIMWE Kanda hano umusubize
uhamagare nguhe ubufasha Kanda hano umusubize
Umugabo wawe ntazi kukunyaza?? Nicyo kibazo Ntakindi! azige kukunyaza Ayo mazi akuvemo uzajya urangiza Ntakibazo. Kanda hano umusubize
Egoko!! Uyu mugabo se ni bite?Nta nubwo yibutse ko yambaye ikote?Ubusambanyi buzarikora.Umva ko imana izabarimbura da!! Hagenda millions and millions kuko usanga business ikorwa cyane ku isi ari ubusambanyi.Ariko imana yabamara da!! None se ntimuzi ibyo yakoze ku gihe cya Nowa??Yishe abantu bose isigaza 8 gusa bayumviraga.Affaire a suivre. Kanda hano umusubize
ESE iyi rwara kwa muganga barayivura Kanda hano umusubize
Barayivura Kanda hano umusubize
barayivura Kanda hano umusubize


text:
RDB irakangurira Leta n’abikorera kuganira ku nzitizi zituma ibikorwa byabo by’iterambere bitihuta
Ikigo cy’igihugu cy’iterambere (RDB) cyateguye gahunda nshya y’ibiganiro hagati ya Leta n’abikorera (Public Private Dialogue) mu rwego rwo kurebera hamwe imbogamizi zituma abikorera badatera imbere no kuzishakira umuti binyuze mu biganiro.
Abakozi ba RDB barazenguruka hirya no hino mu turere bagamije gushishikariza ubuyobozi bw’uturere n’abikorera ba buri karere kwicara hamwe bakareba ibibazo abikorera bafite bibangamiye iterambere ry’ubucuruzi bwabo, bagafatanyiriza hamwe kubishakira ibisubizo, ndetse byaba ari n’ibirenze ubushobozi bw’akarere bikohererezwa urundi rwego rubifitiye ubushobozi kugira ngo bikemuke.
Ibyo biganiro hagati y’ubuyobozi n’abikorera birakorwa kugira ngo niba hari imbogamizi abikorera bahura na zo zivugweho binyuze mu biganiro (dialogue), nizikemuka abikorera batere imbere, nibatera imbere igihugu na cyo gitere imbere.
Bimwe mu bibangamiye abikorera bo mu karere ka Rutsiro
Ubwo izo ntumwa za RDB zageraga mu karere ka Rutsiro tariki 21/02/2014 zahaye umwanya abikorera bo muri ako karere kugira ngo bagaragaze ibibazo bibangamiye ibikorwa byabo byiganjemo iby’ubucuruzi.
Ikibazo cy’ingutu kibangamiye abikorera b’akarere ka Rutsiro ngo ni ukutagira umuhanda wa kaburimbo mu karere hose, ibyo bigatuma kugeza ibicuruzwa no kubivana mu bice byo hirya no hino mu karere bigorana.
Abikorera bagaragaje imbogamizi z’uko abacuruzi bafungishwa kenshi kugira ngo bitabire inama n’ibikorwa bitandukanye biba byateguwe n’utugari, imirenge cyangwa se n’akarere bigatuma hari amasaha menshi bamara badakora nyamara bajya gusoreshwa, cya gihe bamaze badakora nticyitabweho.
Abikorera ngo bafatirwa n’ibyemezo batabigizemo uruhare. Ngo hari nk’imisoro imwe n’imwe bakwa nyamara batarigeze basobanurirwa ibyayo, bigatuma abikorera batanga iyo misoro batishimye.
Hari imisoro abikorera basabwa gutanga nyamara nta makuru ahagije bayifiteho. Abasoresha ngo bajya baza bagasaba usora gutanga umusoro, nyamara atazi amabwiriza n’ingingo yashyizeho uwo musoro, uwikorera yasobanuza uwaka umusoro akamubwira ko ari itegeko nta byinshi agomba kubaza.
Abikorera bavuga ko babangamiwe n’umusoro batanga ku kwezi n’ipatante bihanitse. Ngo basanga no kuba uwatsindiye isoko asabwa kwishyura umusoro ungana na 21%, nta nyungu ifatika abona muri rya soko.
Abikorera ngo babangamirwa n’uko rimwe na rimwe batsindira amasoko ndetse bakarangiza n’ibyo basabwa gukora, ariko uwatanze isoko agatinda kubishyura. Icyo gihe ngo amasezerano hagati y’uwatanze isoko n’uwaritsindiye ntabwo aba yubahirijwe, ibyo bikabangamira gahunda z’umucuruzi.
Kwaka inguzanyo mu mabanki cyangwa mu kigo cy’imari na byo ngo ntabwo byihuta, dore ko hari n’igihe umucuruzi ayaka ntasubizwe niba ayemerewe cyangwa atayemerewe.
Abikorera bavuga ko babangamirwa n’uko mu karere ka Rutsiro nta masoko akomeye y’ubucuruzi ndetse n’amabanki y’ubucuruzi bihaboneka.
Umuriro w’amashanyarazi udahagije na wo ngo ni imbogamizi ku bikorera kuko usanga hari nk’ibyo batabasha gucuruza no kubika neza bitewe no kutagira umuriro w’amashanyarazi ku masanteri menshi y’ubucuruzi.
Ubuyobozi bw’akarere ka Rutsiro bwari buhagarariwe muri ibyo biganiro n’umuyobozi w’ishami ry’igenamigambi no gukurikirana ibikorwa mu karere ka Rutsiro, Havugimana Etienne.  Yashimiye RDB yateguye iyi gahunda yo guhuriza hamwe ubuyobozi n’abikorera kugira ngo baganire ku mbogamizi zibangamiye iterambere ry’ibikorwa by’abikorera.
Yagize ati “Dukuyemo isomo rikomeye rya Dialogue (ibiganiro) hagati y’inzego zirebwa n’ikibazo.â€
Havugimana yasabye abikorera bo mu karere ka Rutsiro gutegura incamake igaragaza imbogamizi bafite kugira ngo itsinda rishinzwe gukemura ibibazo byabo mu karere rizabiganireho ribishakire ibisubizo.
Yavuze ko Leta na yo ihanze amaso abikorera kuko ari bo moteri y’iterambere, bityo rero ikaba ari yo mpamvu izihutira kuganira na bo kugira ngo bashakire hamwe umuti w’imbogamizi bahura na zo mu bikorwa byabo.
Ati “ibibazo byagaragaye birasaba ko bizaganirwaho, turebe icyakorwa. Numva abikorera bo mu karere kacu atari bo bagira ibibazo, kandi twese turi mu gihugu kimwe, tugomba gusangira amahirwe amwe ahari. Ibireba akarere ka Rutsiro nizeye ko tuzaba mu ba mbere kugira ngo bikemuke, abikorera batere imbere.â€


text:
Ese abagore bakwiye guhisha uburanga bwabo ?
Nagize iki gitekerezo nkimara kubona ko muri ibi bihe tugezemo abenshi mu rubyiruko bahihibikanira kwambara ibibonetse byose, ahanini bashingiye kubyo babona mu mafirimi bakunda kureba, ku baririmbyi b'ibyamamare n'abandi bantu bazwi cyane kubera impamvu za politiki cyangwa uruhare bagira mu muryango w'abantu. Iyo ushishoje usanga hari ikintu kimwe giteye agahinda ku myambarire : "Kwambara nabi byabaye ibigezweho". N'ubwo bwose muri iki gitekerezo nibanda cyane ku myambarire y'abagore, ijambo "umugore" ndikoresha mvuga abari n'abategarugori, bashobora kuba abakiri bato cyangwa se bakuze; byongeye kandi, ntibisobanura ko abagabo kimwe n'abasore batagira ibyo banengwaho ku myambarire yabo, kuko nabo atari shyashya.
Imyambaro igezweho
Abagore bakunda ibigezweho. Bakunda kugaragaza udushya, guhimba imyihariko, kwigira beza. Bakunda kurimba pe. Nkeka ko ari uburyo bwo kwiyubaha no kubaha bagenzi babo babana cyangwa se bahura nabo. Mu by’ukuri, kwambara neza bigezweho si ibya none, kuva kera na kare byabereye abari n’abategarugori uburyo bwo kugaragaza uburanga bwabo, kurushaho kuba beza no kurushaho kwigirira icyizere. Nyamara, ku bw’iyobokamana, hari bamwe bagiye bamagana imyambarire igezweho. “Niba umugore w’intungane afite uburanga kamere, ntagomba kubyirengagiza, akwiye kubyiyumvamo no kubyemera” nkuko tubibwirwa na Tertullien (IIIe S). Ku byerekeranye n’ibisigwa umubiri, uwo mwanditsi akomeza agira ati : “Baba bacumuriye Imana, iyo bisize imiti ihindura uruhu, iyo batukuza amatama, iyo biraba amaso”. Uyu mwanditsi ibitare bya zahabu na feza abibonamo intwaro ikurura abagabo. No muri iki gihe hari abantu benshi bafite icyitegerezo ku myambarire igezweho. Hari amadini amwe abuza abayoboke bayo gutega ibitare, kwiraba mu maso (se maquiller) cyangwa se kwambara imyenda y’amabara menshi. Ese umugore w’umukristu agomba guhisha uburanga bwe? Ese yaba yemerewe kurimba kurushaho?
Icyo Imana ibitubwiraho
Bibiliya ntagatifu ntivuga birambuye ku myambarire y’ibitare n’ibindi byisigwa by’umurimbo. Ibyo bisobanura ko, Bibiliya idatanga ibyemezo simusiga bigaragaza ko Imana yamagana kurimba. Urugero, igihe isobanura ukuntu yahunze umugisha Yeruzalemu, Imana yatatse uwo mugi nk’aho yavugaga umugore. Iragira iti: “Nagusesuyeho imitamirizo, nkwambika imiringa ku maboko n’urunigi mu ijosi. Nashyize impeta ku zuru ryawe n’amaherena ku matwi yawe, nkwambika ikamba ritagira uko risa ku mutwe wawe. Wari wisesuyeho imitamirizo ya zahabu n’umuringa, wambaye imyenda y’ihariri; bityo ugenda urushaho kugira uburanga maze umera nk’umwamikazi” (Ezk 16,11-13). Muri ibyo bitare, by’ibimenyetso, byanze bikunze havugwamo ibikomo, imikufi n’amaherena. Nk’uko tubibwirwa na none n’Ibyanditswe bitagatifu, “Inama umunyabuhanga agira umwumva, ni nk’impeta cyangwa umutamirizo bikoze muri zahabu” (Imigani 25,12). Ugendeye kuri aya magambo usanga Imana itamagana ko abagore biyambaza ibirimbisha kugira ngo barusheho kuba beza.
Abakristukazi bita ku mirimbire yabo.
Imwe mu mirongo ya Bibiliya ifite icyo itubwira ku myambarire y’abagore. Pawulo intumwa yaranditse ngo : “Abagore na bo bagomba kugira imyifatire ikwiriye bakarimbana ubwiyoroshye, nta kurata ubukire, nta kuboha imisatsi, nta mitako ya zahabu, nta masaro cyangwa imyambaro y’igiciro, ahubwo bakihunda ibikorwa byiza, bya bindi bibereye abagore biyemeje kuyoboka Imana.” (1Tim 2,9-10). Iyo abakristukazi bambaye neza, imyambaro yoroheje baba bahesheje agaciro ijambo ry’Imana. Hari abakumva ko ayo magambo agaragaza ko abagore batagomba kwirimbisha ‘uburyo bisukisha inweri, na zahabu, n’amasaro cyangwa imyambaro ihenze, ahubwo ko abagore bubaha Imana bakwiye kurimba babicishije mu migenzo myiza”. Ese ibyo bisobanura ko abagore batagomba kwiboha umusatsi cyangwa ko batagomba kwambara ibitare? Oya sibyo, kuko Bibiliya itaka ibirimbisha. Koko rero, Pawulo ntiyaciye kurimba bikozwe mu rugero; ahubwo yashishikarizaga abagore mbere na mbere kwihatira kurangwa n’imico myiza ya gikristu hamwe n’ibikorwa byiza.
Agaciro k’imyambaro
Pawulo aragira ati: “Ntitukongere rero gucirana imanza; ahubwo twitondere icyabera umuvandimwe intandaro yo kugwa cyangwa gucumura” (Rm 14,13). Ese iri hame twabasha dute kurishyira mu bikorwa mu guhitamo imyambarire? Mbere na mbere Pawulo araduhamagarira kudacirana imanza. Tugomba kwirinda icyagusha umuvandimwe. Ikintu kinogeye gishobora kunyurana mu bihugu bitandukanye, ibiramambu, abanyarwanda baravuga bati: “agahugu umuco, akandi umuco”. Ikinogeye gishobora guhinduka uko ibihe biha ibindi. Ntitugomba kugusha abandi cyangwa kubakomeretsa twambara imyambaro n’imitako umuco wacu wamagana. Abagore batinya Imana bakwiye kwibaza iki kibazo: “Imyambarire yanjye ibonwa ite n’abo tubana n’abaturanyi? Ese ntibangamira abo dusangiye ubuzima ikabakoza isoni?” Nubwo bwose buri mugore afite uburenganzira bwo kwambara no gusokoza uko abyumva, umukristukazi akwiye kwigomwa ubwo burenganzira bwo kwambara imyambaro y’urukozasoni ishobora kugusha abandi. Pawulo aragira ati: “Byose tubifitiye uburenganzira, nyamara byose ntibidufitiye akamaro; byose tubifitiye uburenganzira, ariko byose si ko bitera inkunga” (1Kor 10,23). Byongeye kandi, iyo uhaye agaciro k’ikirenga imyambarire bishobora kukubera intandaro yo kwitwara nabi no kwiyandarika. Muri iki gihe, mu bihugu byinshi abagore bifashisha imitako kugira ngo bagire igikundiro no kugira ngo babarebe cyane. Nyamara abagore bubaha Imana bamaganira kure iyo myifatire. Ahubwo bihatira kugira umutima ukeye no kuba imanzi mu bibazo byabo bwite, “kugira ngo ijambo ry’Imana bataritukisha” (Tito 2,4-5).
Umwanzuro
Abagore bakunda Imana bazi neza ko uko bakwambara kose, uburanga bwabo nyakuri bushingiye ku mutima, ubwiza bugaragarira mu myitwarire yabo no mu bikorwa byabo. Petero abyibutsa muri aya magambo: “Imirimbire yanyu ntikabe iy’inyuma: imisatsi iboshye, impeta za zahabu cyangwa imyenda y’akarusho; ahubwo imirimbire yanyu ibe iy’imbere mu mutima, imirimbire idashanguka y’umutima utuje kandi ukagwa neza, ufite agaciro kanini mu maso y’Imana” (1Pt 3,3-4). Umugore ugaragaza ubushishozi mu myambarire ye, mu byo yisiga no mu bitare yambara ahabwa icyubahiro mu bandi, kandi akubahisha Imana yamuhanze.
MAKUTA Robert.
Umusomyi
Byanditswe : tariki ya 02 Ugushyingo 2017 saa 15:24:21, ubu
, : 390
Uwabitangaje : Robert MAKUTA
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
IGICE CYA 13
Twakora iki kugira ngo dushimishe Imana?
Jya wirinda ibibi. 1 Abakorinto 6:9, 10
Niba dukunda Yehova ntituzakora ibyo yanga.
Yehova ntashaka ko twiba, ko dusinda cyangwa ko dukoresha ibiyobyabwenge.
Imana yanga ubwicanyi, gukuramo inda no kuryamana kw’abahuje ibitsina. Ntishaka ko tuba abanyamururumba cyangwa ko turwana na bagenzi bacu.
Ntitugomba gusenga ibigirwamana no gukora ibikorwa by’ubupfumu.
Muri Paradizo dutegereje izaba ku isi, ntihazabamo abantu bakora ibibi.
Jya ukora ibyiza. Matayo 7:12
Kugira ngo dushimishe Imana tugomba kwigana imico yayo.
Jya ugaragaza ko ukunda bagenzi bawe, ugwa neza kandi ugira ubuntu.
Jya uba inyangamugayo.
Jya ugira impuhwe kandi ubabarire abandi.
Jya ubwira abandi ibya Yehova n’inzira ze.—Yesaya 43:10.


text:
Maniraruta Martin wamamaye nka Mani Martin bwa mbere yemeko ari mu rukundo n’umukobwa atifuje gutangaza amazina, ngo nawe azava mu busore age mu cyiciro cy’umugabo uhamye ubana n’umugore basezeranye.
Ibi yabitangarije mu kiganiro yagiranye na Tv10 cyo kuri iki Cyumweru tariki ya 23 Nyakanga 2017, aho bamusanze iwe aho atuye I Nyamirambo. Uyu muhanzi uhagaze bwuma mu njya nya Afrobeat, yavuze ko ari mu rukundo n’umuntu kandi bamaranye igihe nubwo atifuje kuvuga byinshi kuri we.
Yagize ati “Am in live with somebody [Ndi mu rukundo n’umuntu]; Umunyamakuru ati ‘arahari?, Mani Martin ati ‘yego’. Uyu muhanzi ariko yirinze gutangaza amazina ye avuga ko ataringombwa ko byajya mu itangazamkuru....Ubu sinkiri njyenyine ariko ndi umuseribateri but i ‘m in love with some body. Sinteganya ubukwe vuba ariko nabwo sinzaguma njyenyine.”
Uretse gutangaza umukunzi we, Mani Martin w’ imyaka 29 y’amavuko yanavuze ko hari ingingo eshatu yagendeyeho ahitamo uyu mukobwa bamaranye igihe. Byakugora kubona ifoto y’uyu mukobwa ari kumwe na Mani Martin mu ruhame cyangwa se ahandi hantu cyane ko avuga ko ari ubuzima bwite budakwiye gushyirwa mu itangazamakuru.
Yagize ati “Nkunda umukobwa wubahiriza inshingano ze ndetse agaharanira iterambere rye; ikindi nkunda umukobwa uharanira kwibeshaho adategereje ko azabikorerwa n’umugabo(ushobora kwiyishyurira facture); Umukobwa unyuze mu kugira imiterere myiza mu ngano n’indeshyo.”
Mani Martin yemeye ko afite umukunzi ndetse anavuga n’ibyo yamukundiye,nyuma y’amakuru yavugaga ko akundana na Najim wakunze kugaragara mu mashusho y’indirimbo z’abahanzi ariko ubu akaba yarashatse.
Uretse Najim kandi Mani Martin yumvikanye mu rukundo n’umuhanzikazi Princess Priscilla Umunyarwandakazi utuye muri Amerika n’ubwo we[Priscillah] yakunze kumvikana mu itangazamakuru avuga ko yatwererewe abahungu benshi yabuze uwo ahitamo barimo: Lick Lick, Meddy, The Ben na King James.
Mu mwaka wa 2015, Mani Martin yeruye ko ari mu rukundo n’umukobwa w’Umuyisilamukazi witwa ‘Hadidja byanavugwaga ko ashobora kumutera guhindura idini akava muri ADEPR akayoboka inzira y’Intumwa y’Imana Muhamad.
Icyo gihe Martin yanditse ku rukuta rwa Facebook ubutumwa burebure yageneye abivangaga mu rukundo rwe na Hadidja wamutwaye uruhu n’uruhande, avuga ko bidakwiye na gato ko habaho guhutaza bamwe bazizwa imyemerere yabo.
Mani Martin yateruye agira ati :
"Mfite ubumenyi buke hafi ya ntabwo ku bijyanye n’iyobokamana, amadini n’ibisa bityo byose, gusa nubaha ukwemera kwa buri wese, nziko kubaho dufite ibyo dutandukaniyeho kuri iyi si ari byo bidufasha kugirirana akamaro.
Nuko nyine ntagitangara, ariko biratangaje kubona uko burya bwose imyemerere y’amadini anyuranye ishobora kugira abo itera guhishura urwango bagirira abatemera nkabo.
Nta gahunda n’imwe ijyanye n’idini iryo ari ryo ryose mfite , kurijyamo cyangwa kurivamo, uretseko inahari byaba ari ibyanjye bwite, sinumva aho bihurira n’undi wese kuko imyaka yo guhitamo ibinyuze ndayirengeje!
Naho gukunda ho njye sindeba idini uvamo, ibyo sinzi ko nanabitekerezaho ntibiri mu byo ndeba ku muntu.
Gusa biteye ubwoba uburyo twigishwa iyobokamana n’uburyo turivangamo amavamutima yacu! Ducira imanza abo tutemera kimwe, tubatega iminsi , tubatuka , tunabaciraho iteka!
Niko ye , ubundi ku bakristu abayislam si abantu nkamwe? Ku bayisilamu se abakristu si abantu nkamwe? Kuki twabigira intambara ngo kanaka yakunze nyiranaka badahuje imyemerere? ?? Ibyo se ahubwo bitaniyehe n’irindi vangura iryariryo ryose?
Naho bavandimwe rwose nta guca inka amabere kwaba kubayeho abatandukanyije amadini bakundanye, nta n’ikibi njye mbyumvamo, urukundo rwishakira inzira rugaca iyo mipaka yose!
Tujye twigira ku bibera ku Isi, Nigeria, mu minsi yashize amaraso yaramenwe biratinda ngo bapfa kutemera bimwe. Bene biriya bitangira buhoro buhoro bihereye mu myumvire nk’iyi yo kumva ko uwo mudahuje idini ari ikizira kuri wowe.
Dusigeho rwose, ku Mana nta kibanza cy’abaca imanza za Rubasha , abanyarwango, abatukana n’abategana iminsi, n’abacira abandi ho iteka gihari, bisa n’ubwibone no kwishyira hejuru iyo urengeje urwego rwo kwishimira ukwemera kwawe ukageza aho kumva ko ukw’abandi nta kigenda, tujye ducisha make dore tubanza kuba abantu mbere yo kuyoboka amadini, mugire amahoro n’umutuzo mwese abakristu n’abayislam, by’umwihariko Ramadhan Karim ku bayislam mwese! Peace & Love."


text:
Ni album ya karindwi yise ’New Woman’, ije ikurikira izindi esheshatu yakoze mu myaka yahise ari zo ’Nzahora Mbibuka’, ’Umukiza wanjye ariho’, ’Amen’, ’Reka nkuvuge imyato’, ’Namani’, ’Sinarota Nkuvako’. Izi zose zikubiyemo indirimbo zirenga 60 yagiye akora mu bihe bitandukanye avuga ugukomera kw’Imana.
Mu kiganiro yagiranye na IGIHE, Aline Gahongayire yasobanuye birambuye ubutumwa bw’ibanze bukubiye kuri album ye nshya, ashimangira impinduka yagezeho nyuma y’imyaka 18 abonye agakiza. Yavuze ko ari umugore mushya, umugore w’impinduka nyuma ya byinshi bikomeye yagiye acamo mu buzima.
Ati "Hari imwe mu ndirimbo zanjye, yitwa ’Iyabivuze’, hari byinshi Imana yavuze, nakiriye agakiza ndi muto, nari mfite imyaka 12, ubu ngize 30.Hari ibintu yavugaga nkavuga nti ’ese ko bitaza, kuki bidasohora ariko ku myaka yanjye hari ibyo nagiye mbona bisohora. Nubwo bijya bitinda ariko birasohora. Nta sezerano ryayo rihera."
Yongeyeho ati "Iyi album ngiye kumurika yibanze cyane ku byambayeho, ku buhamya, ku byo Imana yakoze. ’New Woman’ ni njye mushya, ninjye wa mugore, ni njyewe wanyuze ahantu henshi hatandukanye. Ariko wa wundi bataboneye igisubizo, azanye ko Imana yamugiriye neza. Abantu batandukanye bagiye bumva ibibazo byanjye, ngaho Gahongayire ntasobanutse, ngaho ibi na biriya, gusa ibyo byose byatumye ntapfa kandi Imana yari imfiteho umugambi."
Uyu muririmbyi yavuze ko ’New Woman’ izasohokaho indirimbo zigera ku icumi, zose zizaba zikubiyemo ubuhamya bwihariye yiteguye gusangiza abazitabira igitaramo cye.
Yagize ati "Mu gitaramo nzagira umwanya wo gusobanura impamvu ya buri ndirimbo ndetse nzaririmba mu buryo bw’umwimerere. Umuntu uzagura CD azayitahana anyuzwe n’ubutumwa buzahatangirwa kandi asobanukiwe neza impamvu y’iyi album. Hari igice nise ’Igicaniro cy’ubuhamya’ kugira ngo uzaza azumve ubuhamya."
Yongeyeho ati "Ibyo nanyuzemo byangize njyewe. Kuba njyewe ni mu buryo butandukanye, nabonye ko navuga ngo Imana ni nziza ibihe byose. Ukwizera kwanjye kwarakuze, niga guca bugufi, gusenga kuko umuntu ashobora kuba asenga ariko atabizi ahubwo ikibazo runaka kikabikwigisha. Naje numva ko ngiye gusenga, nize umuntu, nize Imana. Nyuma y’ishuri murabizi umuntu arivamo ari ’Docteur’, akavamo ari umwarimu n’ibindi. Nanjye nyuma y’iri shuri mvuyemo, ndi mushya."
Album ya karindwi ya Aline Gahongayire izamurikirwa mu gitaramo gikomeye gitegerejwe kuri Ubumwe Grande Hotel ku itariki 27 Ukwakira 2017, guhera saa moya zuzuye z’umugoroba. Indirimbo ziyigize yazikoreye muri Kina Music mu buryo bw’amajwi naho amashusho ayakorana na Meddy Saleh na Bob Chris.
Gahongayire avuga ko zimwe mu nzozi afite yitezeho gusohora ari ukubona umuziki wa Gospel wo mu Rwanda wambuka imipaka ndetse akiyumvwamo n’abantu b’ingeri zose, icyizere agihabwa n’uko ubu zimwe mu ndirimbo ze ziri kuri album ye nshya zatangiye gukinwa kuri televiziyo mpuzamahanga.